text:
Tuesday, December 12, 2017
CHRISTMAS PROGRAM 2017 TI CABUGAO SENIOR CITIZENS ASSOCIATION, NAANGAY
Cabugao, Ilocos Sur – Naangay ti Christmas Program 2017 ti Cabugao Federated Senior Citizens nga idauluan ni Mr. Bonifacio Somera, Presidente iti Disiembre 12, 2017 iti Cabugao Cultural and Sports Complex, Brgy. Rizal, Cabugao, Ilocos Sur.
Iti Opening Program, nag-Welcome Talk ni Mrs. Constancia S. Sonido, Bise Presidente ti Senior Citizens. Inawisna ti amin a makipaset kadaytoy a panagselebrarda iti pannakayanak ti Mannubbot a Mesias.
Nangipaay ti Mensahena ni Mayor Josh Edward S. Cobangbang. Nagyaman ket kinablaawanna dagiti Lolo ken Lola a makipagselebrar iti Naindaklan a Pannakaipasngay ti Mesias. Kinunana a maysa kadagiti napateg nga ikkan ti importansia ita a panawen ket iti “Gift Giving” ket inayonna a dagiti Senior Citizens ket isuda ti pagsarmingan kadagiti napipintas nga ug-ugali a tuladen ti sapasap ket dakkel met iti pasetda a makipagrambak ken maikkan iti sagut ita a Paskua 2017.
Nangipaay met ti Mensahena da Vice Mayor DJ Savellano; SBM Bryan Jett S. Pano; Mr. Bonifacio Somera, Presidente, Cabugao Senior Citizen Association; ken ni MSWD Officer Mrs. Lydia S. Gazmen a nagatendar iti Christmas Program dagiti nataengan. Kangrunaan nga anag ti Mensaheda iti kaipapanan ti Paskua para iti sapasap ken panangited iti pammateg kadagiti nataengan a sektor.
Naiballaet a naipaay dagiti Intermission Number dagiti pannakabagi ti nadumaduma a Senior Citizen Barangay Chapter babaen iti Vocal Solo ken Group Dance.
Naisaganad ti pannakaaramid ti Raffle Draw. Indauluan da Mayor Josh Edward ken ni Vice Mayor DJ iti nagbunot iti napagasatan a numero iti Raffle Draw.
Buklen dagiti naisagut nga agkakapateg a premio nga inabak dagiti nagasat a nabunot ti numerona a nataengan iti raffle ket dagiti Dry Iron (Plantsa); Desk Fan; TV; Cellphone; ken Cash.
Inyawat met laeng da Mayor Josh Edward; Vice Mayor DJ ken ni SBM Bryan Jett S. Pano dagiti naipapremio. Isuda a tallo nga Opisiales ti Ili iti naggapuan dagiti nadakamat a naipapremio.
Nakikaysa dagiti Staff ti MSWDO nga idauluan ni MSWD Officer Mrs. Lydia S. Gazmen ken Social Welfare Assistant Leonora G. Reintar iti daytoy a Christmas Celebration ti nataengan. # (Web In-Action)
Posted by Bayan ng Cabugao, Ilocos Sur at 2:31 PM
Subscribe to: Post Comments (Atom)


c: text/html

text:
Sangalubongan a Pundo ti Panguartaan
Ti Sangalubongan a Pundo ti Panguartaan (Ingles: International Monetary Fund wenno IMF) ket maysa a sangalunongan a gunglo a nairugi idi 1944 idiay Konperensia ti Bretton Woods ken pormal a napartuat idi 1945 babaen dagiti 29 a kameng ti pagpagilian. Ti naibagbaga a gandat ti IMF ket ti mamngtalinaay kadagiti pannakisinnukat a gatad ti pannakisinnukat ti kuarta ken tumulong iti pannangibangon manen ti kalpasan ti Sangalubongan a Gubat II a sistema ti sangalubongan a panagbayad iti luboong. Dagiti pagilian ket agkontibusionda kadagiti kuarta iti maysa a urnongan babaen ti maysa a naipabatang a sistema manipud kadagitipagilian nga adda dagiti saan a natimbeng a panagbayad ket temporarioda a makautangda kadagiti pundo. Babaen kadagitoy a tignay ken dagiti dadduma paya a panagsipsiput kadagiti ekonomia ken annuroten dagiti kamengna, ti IMF ket agob-obra a manparang-ay dagiti naikameng a pagpagilianna.[1]
Dagiti nagibasaran[urnosen | urnosen ti taudan]
- ^ Escobar, Arturo. 1980. Bileg ken Pannakakita: Panagrang-ay ken ti Inbension ken Panangimaton ti Maikatlo a Lubong. Kultural nga Antropolohia 3 (4): 428–443.
20. http://www.clarin.com/politica/gobierno/FMI-advirtio-sancion-Argentina-mostrar_0_349165280.html
Adu pay a mabasbasa[urnosen | urnosen ti taudan]
- Bordo, M. D. "Ti Bretton Woods a Sistema ti Sangalubongan a Panguartaan: Ti Naipakasaritaan Pakabuklan", iti Retrospektibo iti Bretton Woods a Sistema, inurnos babaen ni M. D. Bordo ken ni B. Eichengreen. London:1993;
- Boughton, J. M. Naulimek a ebolusion: Ti Sangalubongan a Pundo ti Panguartaan 1979–1989, Washington DC, 2001.
Dagiti akinruar a silpo[urnosen | urnosen ti taudan]
- Midia a mainaig iti Sangalubongan a Pundo ti Panguartaan iti Wikimedia Commons
- Opisial a website

robotstxt: allowed

filter: keep


text:
Idi nakadayoak, nagsardengak. Diak ammo ti pagturongak. Inkeddengko nga agturongak laengen iti imigrasion iti Syria.
Adu a Filipino ti nasangpetak ditoy, Manong Danny, dagiti padak a naparparigat nga OFW. Adu kadakuada ti pisikal a namaltrato.
Ngem idi makasangpetak iti imigrasion ket imbagak a naglibasak, pinosasandak, sadak imbalud iti rehas.
Wen, Manong Danny, napadasak ti naposasan, naibalud ken naibartolani ditoy Kaparsuci Jail iti Syria a pulos, diak napanunot a mapadasak amin dagitoy. Saannak met a kriminal tapno ibartolinadak. Saannak met a dakes a tao tapno posasandak.
Awan met ketdi pagkunaak iti panangtrato kadakami dagiti pulis nga agbanbantay ditoy, agsipud ta nasingpetda met. Ngem naingpis a tinapay laeng ti kankanenmi ditoy.
Kalpasan ti sumagmamano nga aldaw, pinaayabandak iti imigrasion. Dita a nakasangok ti agency a nangiserrek kaniak ditoy.
Dinamagda no kayatko ti agtrabaho iti sabali nga amo. Ngem imbagak a diak kayaten, Manong. Uray kasano panangipapilitda nga agtrabahoak pay ditoy, impettengko a diak kayaten.
Pammaliiwko, kasla ilakonak ti agency iti sabali nga employer tapno adda latta panguartaanda.
Kayatko met ti mangged ngem kasanon no nauyong ken saan a makatao manen ti agbalin nga amok, di siakto manen ti maparigatan? Saan a natalged ti riknak nga agtrabaho manen iti sabali nga amo isu a kaykayatko laengen ti mabalud.
Dakdakkel ti gundawayko a makaawid no saannakon nga agsubli nga agtrabaho. Kas napaliiwko, naigatangan dagiti padak nga OFW a naglibas kadagiti amoda iti tiket kalpasan iti sumagmamano a bulan a panagtalinaedda iti embahada. Nakunak iti nakemko nga anusak laengen ti aguray iti embahada ngem iti agsubli nga agtrabaho iti no sinota nga amo a diak met kapkapnekan ti ugali ken panagpampanunotna. No adda la ketdin tiketmi manipud iti gobiernotayo, makaawidkamin.
Ngem ti diak ammo, Manong Danny, adda gayam nakaibaga ditoy Filipinas a nakabaludak ti Kaparsuci jail. Napan nagpatulong ti kabsatko ken pamiliak agraman ti kapitana ti barangaymi a San Agustin ken ni sigud Congresswoman Grace Singson tapno makaawidak.
Naammuak a timmawag ni Ma’am Grace iti opisina ni Senador Villar tapno tulongandak. Insigidada met nga immaksion, Manong.
Di mabayag, pinaayabandak dagiti taga-embahada ket imbagada a makaawidakon ta addan tiketko.
Idi Oktubre 15, 2008 a simmangpetak ditoy Filipinas. Awan pulos kuartak a nagawid, Manong Danny, malaksid iti tiket ken bassit a kawesko. Wen, nagawidak a saan a kas kadagiti kailiak nga OFW nga adda awitda a pasalubong a tsokolate, bado, pantalon, sapatos, ken dadduma pay kadagiti annak ken pamiliada. Ima-imaak a nagawid.
Tallo nga aldaw pay a nagtalinaedak iti opisina iti OWWA. Ditoy a nagur-urayak iti mangsundo kaniak tapno makaawidak iti balay.
Anian a ragsakko, Manong Danny, idi maarakupko met laengen dagiti annakko. Saanda a nagbirok iti pasarabo ngem umdasen kadakuada a nakaawidak a sibibiag iti dennada.
Daytoy ti pakasaritaan iti biagko, Manong Danny. Agbalin koma a pagulidanan kadagiti kalugarak nga agpangpangggep a mapan agtrabaho iti sabali a pagilian.
Kamaudiannana, kayatko a pagyamanan da sigud a Congresswoman Grace Singson iti panangtulongna kaniak tapno makaawid agraman ti bassit a puonan nga impaayna kaniak, ken ni Senator Manny Villar, ken ni Kapitana Baby Garcia a no di gapu kadakuada, mabalin nga addaak pay la nga agsagsagaba iti Syria.
Toy pagayammo
Jean iti Candon City


text:
Maibilang ni Julius Cesar V. Valdez, Grade V Pupil ti Salomague Elementary School nga idauluan ni Mr. Ronel M. Ubaldo, Head Teacher 3/District-PESS, Cabugao DepEd District, Cabugao Ilocos Sur kadagiti napili a Volleyball Player a nangirepresentar ti Region 1 iti Palarong Pambansa iti Volleyball Boys Event.
Iti pannaki-amad ti Web In-Action iti Mayo 3, 2013, imbatad ni Mr. Ronel M. Ubaldo a maysa ni Julius Cesar V. Valdez a napili a naikappeng iti Team Pangasinan a nangbukel iti Region 1 Athletic Association (RIAA), Volleyball Boys Elementary a nakisalisal iti nalatak a nasional a pay-ayam: “Palarong Pambansa”. Innayonna a naanduran ni Julius ti 10 a deretso nga aldaw a panagsanay idiay Dumaguete City sakbay a naisangalda iti salip. Inyalatda ti Straight Win to the Finals iti ay-ayam a Volleball Boys a nagkampeonanda.
Ni Julius ket tinarabay da Mr. Meneleo B. Palma (EPS-PESS) DepEd-Ilocos Sur ken ni Mr. Ronel M. Ubaldo, District-PESS Cabugao kabayatan ti panagsanay ken pannakidangadangda iti ay-ayam a Volleyball.
Nabara met ti panangsarabo ni Mayor Ediboy kada Julius ken Sir Ronel iti Opisina ti Hepe Ehekutibo ti Ili iti Mayo 3, 2013. Pinagyamanan ti Atleta ken ni Maestro Ronel ni Mayor Ediboy iti naan-anay a suporta ken akemna iti panagballigi ni Julius kas kaunaan a Gold Medalist Player iti Palarong Pambansa a Taga-Cabugao ken impeksada met a ti dayaw a nagun-odda ket balligi met ti sibubukel nga umili ti Cabugao. # (Web In-Action)


text:
Banglades
Nagsasabtan: 23°48′N 90°18′E / 23.8°N 90.3°E
Ti Banglades (/ˈbɑːŋɡlədɛʃ/, /ˌbɑːŋɡləˈdɛʃ/, i/ˌbæŋɡləˈdɛʃ/, /ˌbʌŋɡləˈdɛʃ/ ; Bengali: বাংলাদেশ, panangibalikas: [ˈbaŋlad̪eʃ] ( denggen)), opisial a ti Republika ti Tattao ti Banglades (গণপ্রজাতন্ত্রী বাংলাদেশ Gônoprojatontri Bangladesh), ket maysa a pagilian idiay Abagatan nga Asia. Daytoy ket saksakkawenna ti nalames a Delta Ganges-Brahmaputra, daytoy ket paset ti naipakasaritaan nga etno-linguistiko a rehion ti Bengal. Ti nagan aBanglades ket kaibuksilanna ti "Pagilian ti Bengal" iti opisial a pagsasao ti Bengal. Daytoy ket sanguenna ti Luek ti Bengal iti abagatn, ken bineddengan babaen ti India iti amianan, iti laud ken daya, ken ti pay Burma (Myanmar) iti abagatn a daya. Daytoy ket naisinsina babaen dagiti Himalaya a pagpagilian iti Nepal ken Bhutan babaen ti akikid a koridor Siliguri, ken adada iti heograpiko a kaarubayan iti Tsina.
Dagiti agdama nga aldaw a pagbeddengan ti Banglades ket nabangon dagitoy idi las-ud ti Britaniko a pannakabingay ti Bengal idi 1947, idi ti rehion ket nagbalin a Daya a Bengal (kapasanna Daya a Pakistan), a paset i kabarbaro a naporma a pagilian iti Pakistan. Nupay kasta, daytoy ket naisina manipud ti Laud a Pakistan babaen ti gangani a 1,500 km (agarup a 900 mi) iti teritorio ti India. Gapu ti politikal a pannakaisinsina, dagiti etnko ken linguistiko a diskriminasion ken ekonomiko a panagbaybay-an babaen dagiti politiko nga agturturay a lumaud a payyak, ti nadayeg a pannkariribuk ket immad-adu ken nagited ti iyu-ugnar ti maysa a nailian a tignay ti sekular akultura, a nangiturongan ti pannakairangarang ti wayawaya ken ti Pannakawaya a Gubat ti Banglades idi 1971. Kalpasan daytoy a gubat ken pannkawayawaya, ti baro nga estado ket nagib-ibtur ti kinapanglaw, bisin, politikal a riribuk ken dagiti milisia a kudeta. Ti pannkaisubli ti demokrasia idi 1991 ket sinarsaruno idi ti nakalma ken ekonomiko a panagrangrag-ay. Tatta nga aldaw, ti Banglades ket maysa a sekular, a unitario, a Batay-linteg a republika.[7]
Ti Banglades ket maysa a parlamentario a demokrasia, nga adda iti nabutosan a parlamento a tinawtawagan ti Jatiyo Sangshad. Daytoy ti maikawalo a kaaduan ti populasion a pagilian ken adda ti maysa a kapusekan ti populasion iti lubong. Ti pagilian ket nailaslasin a kas maysa a Sumaruno a Sangapulo ket maysa nga ekonomia. Ti maysa a pionera iti rehional a pannakitignay idiay Abagatan nga Asia, ti Banglades ket maysa a nangibangon a kameng ti SAARC ken ti BIMSTEC. Daytoy ket kameng pay ti Mankomunidad, ti Di Nailinia a Tignay, ti OIC, ti Agrangrang-ay a 8 a Pagpagilian ken ti BIMSTEC.
Ti pagilian ket sunagsango kadagiti nadumaduma a nakaro a parikut, a mairaman ti kinapanglaw, binalitungeg, politikal a riribuk, adu unay a populasion ken pannakadangran ti panagbalbaliw iti klima. Nupay kasta, daytoy ket dinaydayaw babaen ti sangalubongan akomunidad para kadagiti adu a panagprogresona iti Pagsurotan ti Panagrang-ay ti Nagtagitaoan.[8] Babaen kadagiti nadumaduma a naitunton a publiko ti Banglades ken dagiti sosial a programa nga inturungan ti NGO, ti pagilian ket rumangrang-ay kadagiti alagaden ti panagbiag ken ti kabayag ti panagbiag, a mangipakpatakder ti literasia ken panagikeddeng ti babbai, panagtengngel ti iyaadu ti populasion ken panagipatakder kadagiti inprastruktura ti panagaywan ti salun-at.[9][10][11] Ti Banglades ket mapmapan pay iti napardas nga industrialisasion, nga adda ti sangalubongan a pannakikompetensia kadagiti industria kadagiti tela, panagaramid ti barko ken dagiti agas.[12] Ti Dhaka ken Chittagong, dagiti kadakkelan a siudad ti pagilian, ket isu dagitoyen ti mangidurduron a puersa kadagiti agdama nga adu nga idadakkel.
Dagiti nagibasaran[urnosen | urnosen ti taudan]
- ^ a b Ahensia ti Sentral nga Intelihensia (2011). "Bangladesh". The World Factbook. Langley, Virginia: Ahensia ti Sentral nga Intelihensia. Naala idi 2011-10-05.
- ^ Batay-linteg iti Banglades, Paset V, Kapitulo 1, Artikule 66; Unibersidad iti Minnesota, naala idi: 2010-08-28
- ^ Senso ti 2011. (PDF) . Naala idi 2011-11-16.
- ^ a b c d "Bangladesh". Internasional a Pundo ti Panguartaan. Naala idi 2011-04-20.
- ^ "Gini Index". Banko ti Lubong. Naiyarkibo manipud iti kasisigud idi 16 Pebrero 2015. Naala idi 2 Marso 2011.
- ^ "Human Development Report 2014 Summary" (PDF). United Nations. 2014. Naala idi 24 Hulio 2014.
- ^ http://www.thedailystar.net/newDesign/news-details.php?nid=157212
- ^ Programa ti Panagrang-ay ti Nagkaykaysa a Pagpalian idiay Banglades: Ti HDR 2010 ket binigbigna ti panagprogreso ti Bangladeshkadagiti napalbas a panawen. 5 Nobiembre 2010. Naala idi: 25 Oktubre 2012.
- ^ http://www.economist.com/news/briefing/21565617-bangladesh-has-dysfunctional-politics-and-stunted-private-sector-yet-it-has-been-surprisingly
- ^ "Meeting Millennium Development Goals". BBC News. Naala idi 25 Oktubre 2012.
- ^ "Ban lauds Ti panagprogreso ti salun-at ti bababi ken ubbing idiay Banglades". UN News Center. Nagkaykaysa a Pagpagilian. 15 Nobiembre 2011. Naala idi 25 Oktubre 2012.
- ^ http://www.nytimes.com/2012/04/24/business/global/in-bangladesh-strong-promise-of-economic-growth.html?pagewanted=all&_r=0
Bibliograpia[urnosen | urnosen ti taudan]
- Baxter, C (1997). Banglades, manipud ti maysa a Pagilian iti maysa nga Estado. Westview Press. ISBN 0-8133-3632-5. OCLC 47885632.
Dagiti akinruar a silpo[urnosen | urnosen ti taudan]
- Midia a mainaig iti Banglades iti Wikimedia Commons
- Pakaammo ti panagbiahe idiay Banglades manipud iti Wikivoyage (iti Ingles)
- Nailian a Portal ti Web Portal ti Banglades
- Banglades a naikabil iti The World Factbook (iti Ingles)
- Kitaen ti Banglades iti Proyekto ti Nawaya a Direktorio (iti Ingles)
- Wikimedia Atlas iti Banglades
- Datos ti Rehional a Mapa ti Banglapedia
- Banglades
- Bengal
- Dagiti pagilian ti Taaw Indiano
- Dagiti nabingbingay a rehion
- Dagiti dati a kolonia ti Britaniko
- Dagiti kabassitan a naparang-ay a pagilian
- Dagiti estado a kameng ti Mankomunidad ti Pagpagilian
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Gunglo ti Abagatan nga Asia para iti Rehional a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti republika
- Dagiti sosialista nga estado
- Dagiti pagilian ti Abagatan nga Asia
- Dagiti estado ken teritorio a nabangon idi 1971


text:
Thursday, March 26, 2015
CLOSING EXERCISES TI MARSO 26, INDAULUAN TI CABUGAO SOUTH KEN NORTH CS
Cabugao, Ilocos Sur – Naaramid ti Closing Exercises ti 12 a pageskuelaan-Elementaria ti Cabugao DepEd District iti Marso 26, 2015 nga indauluan dagiti pageskuelaan ti Elementaria iti Poblasion kas iti Cabugao South Central School ken iti Cabugao North Central School babaen iti Tema: “
Saktong Buhay: Sa De-Kalidad na Edukasyon Pinanday”.
Maibatay iti eskediul a binukel ti Cabugao DepEd District, immuna a naangay ti Closing Exercises iti Marso 26, 2015 kadagiti sumaganad a pageskuelaan: Cabugao South Central School; Cabugao North Central School; Dardarat Elementary School; Lipit Elementary School; Sisim Elementary School; Nagsincaoan Elementary School; Turod Elementary School; Bungro Elementary School; Daclapan E/S; Pila E/S; Maradodon E/S ken iti Reppa-ac E/S.
Iti nasao nga eskediul, kangrunaan a nangibagi ti LGU-Cabugao iti nasao a Graduation Ceremonies kadagiti nadakamat a pageskuelaan ket da Vice Mayor DJ Savellano; SB Member Benedicto M. Savellano; SB Member Vicky S. Serna; SB Member Jayhan Alcid-Tan ken ni SB Member Atty. Bryan Jett S. Pano ken nagitedda ti Award.
Paset pay iti Graduation Ceremonies iti Reading of the Message of the DepEd Secretary, Bro. Armin A. Luistro, FSC ken ni DepED Regional Director Teresita M. Velasco. # (Web In-Action)
Posted by Bayan ng Cabugao, Ilocos Sur at 9:59 AM
Subscribe to: Post Comments (Atom)


text:
Segun ken ni Dr. Tayao, nairugi daytoy a programa idi Pebrero 7, 2012. Konsultasion kadagiti agpaagas ti umuna a maaramid ket maikkan ti libre nga agas ti maseknan nga agparikna. Maaramid pay ti panaglektiur ti Doktora kadagiti Health Midwives iti panangliklik ti tao kadagiti agraira a sakit ken panangagas no makapet dagitoy. Immuna a Barangay a nakaipakatan daytoy a programa ket ti Brgys. Sabang, Dardarat ken Daclapan. Adda bilang ti 428 a pasiente iti nairanud iti panagagas. Napagpapatangan pay ti maipapan iti Family Planning kadagiti kameng ti 4Ps babaen ti panangtarawidwid da Lydia Gazmen, Gregoria Sesuca kenElvira Satumba. Agdagup ti P17,814 a Pisos ti balor ti naited nga agas kadagiti nagpaagas.
Thursday, February 16, 2012
BARANGAY HEALTH CLINIC, INLUNSAD TI RHU CABUGAO
Cabugao, Ilocos Sur – Immaway ti grupo dagiti Health Personnel ti RHU-Cabugao nga idauluan ni Dr. Lotgarda Tayao, Municipal Health Rural Physician iti Barangay Pug-os idi Pebrero 16, 2012 kas paset ti eskediulda nga agtaming ti salun-at dagiti umili.
Segun ken ni Dr. Tayao, nairugi daytoy a programa idi Pebrero 7, 2012. Konsultasion kadagiti agpaagas ti umuna a maaramid ket maikkan ti libre nga agas ti maseknan nga agparikna. Maaramid pay ti panaglektiur ti Doktora kadagiti Health Midwives iti panangliklik ti tao kadagiti agraira a sakit ken panangagas no makapet dagitoy. Immuna a Barangay a nakaipakatan daytoy a programa ket ti Brgys. Sabang, Dardarat ken Daclapan. Adda bilang ti 428 a pasiente iti nairanud iti panagagas. Napagpapatangan pay ti maipapan iti Family Planning kadagiti kameng ti 4Ps babaen ti panangtarawidwid da Lydia Gazmen, Gregoria Sesuca kenElvira Satumba. Agdagup ti P17,814 a Pisos ti balor ti naited nga agas kadagiti nagpaagas.
Posted by Bayan ng Cabugao, Ilocos Sur at 8:11 AM
Subscribe to: Post Comments (Atom)


text:
Kalpasan ti Flag Ceremony iti Marso 7, 2016, naipan ti nasao a farm equipment iti sango ti Munisipio ket indauluan ni Mayor Edgardo “Ediboy” S. Cobangbang, Jr. ken tinarabay dagiti Municipal Officials nga isuda SBM Danny Q. Gazmen; SBM Vicky S. Serna; SBM Jayhan Charisma Alcid-Tan; SBM Josefina S. Vallejo ken ni ABC President Thaddeus U. Soller a nangimatang iti panangipakita dagiti Opisiales ti BACALL MPA daytoy a nagun-od ti Asosasion a makinaria.
Impeksa ni Mr. Sabio ti panagyamanna iti LGU-Cabugao nga idauluan ni Mayor Ediboy iti agtultuloy a panangtarabayda kadagiti asosasion a pakaibilangan ti BACALL MPA iti agtultuloy a pannakapaaddada iti pagsayaatan nga itden ti Farm Mechanization Program ti DA.
Nagatendar met dagiti Staff/Personnel ti DA-LGU Cabugao nga idauluan ni Acting Municipal Agriculturist Robert S. Savella ken dagiti kakaduana nga isuda Mr. Nathaniel S. Galamgam, AT; Ms. Katrine Joy Tapuro, AT ken ni Ms. Melanie Saquiton iti daytoy a panagtitipon.
Nakikaysa met da Brgy. Captain Carlos V. Sison ti Barangay Baclig ken ni Ms. Rema Lucero, Sekretaria, ti BACALL MPA. # (Web In-Action)


text:
VIGAN CITY – Nakikammayet dagiti pamilia a benepisario ti 4Ps ditoy siudad kadagiti barangay officials para iti pannakadalus iti igid ti baybay ti Mindoro ken San Pedro ditoy siudad idi Pebrero 28.
Nangrugi iti bigat a nagdalus iti igid ti baybay dagiti pamilia a benepisario ti 4Ps ken dagiti opisial dagiti nadakamat a barangay iti babaen ti panangidaulo ni San Pedro Barangay Captain Dominador Magno ken ni Mindoro Barangay Captain Wilfredo Ablog nangruna iti asideg iti Playa de Oro.
Napan met timmulong a nagdalus dagiti city officials iti aglawlaw ti nasao a beach resort a maysan kadagiti paborito a pagpasiaran ken pagdidigosan dagiti agindeg ken sangsangaili a maisar-ong iti siudad.#


text:
Nampicuan, Nueva Ecija
Ti Nampicuan ket maysa a maika-5 a klase nga ili iti probinsia ti Nueva Ecija iti Filipinas.
Dagiti baranggay[urnosen | urnosen ti taudan]
Ti Nampicuan ket nabingbingay a politikal iti 21 a barbaranggay.[2]
- Alemania
- Ambasador Alzate Village
- Cabaducan East (Poblacion)
- Cabaducan West (Poblacion)
- Cabawangan
- East Central Poblacion
- Edy
- Maeling
- Mayantoc
- Medico
- Monic
- North Poblacion
- Northwest Poblacion
- Estacion (Poblacion)
- West Poblacion
- Recuerdo
- South Central Poblacion
- Southeast Poblacion
- Southwest Poblacion
- Tony
- West Central Poblacion
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Ecija". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Ecija". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Lehislatibo a distrito iti Las Piñas-Muntinlupa
Ti Lehislatibo a Distrito iti Las Piñas-Muntinlupa ket isu idi ti pannakabagi ti ili ti Las Piñas ken Muntinlupa iti Kamara dagiti Pannakabagi ti Filipinas manipud ti pannakabangonnna idi 1987 aginggana idi 1998, idi ti Las Piñas ken ti Muntinlupa ket nagbalinda kadagiti urbano unay a siudad ken naikkanada kadagiti bukodda a pannakabagi.
Maymaysa a distrito[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
1865
Ti 1865 ket maysa a kadawyan a tawen a nangrugi iti aldaw ti Domingo iti kalendario a Gregoriano.
Dagiti linaon
Paspasamak[urnosen | urnosen ti taudan]
Enero–Marso[urnosen | urnosen ti taudan]
- Marso 4 – Ni Abraham Lincoln Presidente ti Estados Unidos ket na-inagurado para iti maikadua a termino; Ni Andrew Johnson ket nagbalin a Bise Presidente.
Abril–Hunio[urnosen | urnosen ti taudan]
- Abril 14 – Ni Abraham Lincoln ket napaltogan idiay Teatro ni Ford idiay Washington, D.C. babaen ni John Wilkes Booth.
Hulio–Septiembre[urnosen | urnosen ti taudan]
- Agosto 16 – Ti Republica Dominicana ket nakaala men ti panakawayawaya manipud ti Espana.
Naipasngay[urnosen | urnosen ti taudan]
Hulio–Disembre[urnosen | urnosen ti taudan]
- Agosto 27 – Charles G. Dawes, Bise Presidente iti Estados Unidos, nagungunaan ti Premio Nobel iti Kappia (pimmusay 1951)
- Nobiembre 2 – Warren G. Harding, maika-29 a Presidente iti Estados Unidos (pimmusay 1923)
- Disiembre 30 – Rudyard Kipling, Britaniko a mannurat, Nobel a laureado (pimmusay 1936)
Pimmusay[urnosen | urnosen ti taudan]
Enero–Hunio[urnosen | urnosen ti taudan]
- Abril 15 – Abraham Lincoln, maika-16 a Presidente iti Estados Unidos (naipasngay 1809)
Kasilpo iti ruar[urnosen | urnosen ti taudan]
Midia a mainaig iti 1865 iti Wikimedia Commons


text:
VIGAN CITY – Maysa a lalaki ti kinabil ti kailianna iti asideg ti plasa ditoy itay lawasna.
Kinabil ni Jeffrey Figueras, 24, baro, taga Don Lorenzo Querubin, Caoayan, ni Aldrin Ragamat, 37, naasawaan, residente iti Pandan, iti met laeng Caoayan.
Segun iti report, gumatgatang ni Ragamat iti sim card iti maysa a pagtagilakuan iti asideg ti Plaza Salcedo idi inasitgan ti suspetsa sana kinabil a nakadunoran ti nadumaduma a paset ti bagi ti biktima.
Kinuna ti biktima a mangidatag iti kaso maikontra iti suspetsa.
Dati a susik ti mapapati a puon ti pannakakabil ti biktima.


text:
Tuguegarao
Ti Siudad ti Tuguegarao ket maysa a maika-3 a klase a siudad iti probinsia ti Cagayan iti Filipinas. Ti Tuguegarao, ket agpapaay a kas kapitolio ti Cagayan ken rehional a sentro ti Tanap ti Cagayan, ket masarakan iti bakrang ti Karayan Cagayan, nga asideg iti akin-abagatan a beddeng ti probinsia.
Sigud a primera klase nga ili idi ti Cagayan, napagbalin kas maysa a siudad ti Tuguegarao idi Disiembre 18, 1999 babaen ti pananganamong dagiti umili iti maysa a plebisito.
Dagiti linaon
Pakasaritaan[urnosen | urnosen ti taudan]
Saan a maitudo no ania ti umno a naggapuan ti nagan a "Tuguegarao". Tallo dagiti balbalikas a maibilbilang a namunganayan ti nagan ti ili, manipud iti "tuggui gari yao" (pagsasao nga Ibanag a kayatna a sawen ket "dinalusan ti apuy daytoy"), wenno iti "garao" (naapres nga agus ti karayan), wenno "taraw" (maysa a kita ti palmera).
Ti kaunaan a pannakarehistro a purok ket maysa a mission pueblo a naipasdek idi Mayo 9, 1604. In-inut a dimmakkel ti purok ket nagbalin a dakkel nga ili kalpasan ti pannakayakar ditoy ti kapitolio ti probinsia idi 1839 manipud iti sigud a Lallo.
Dagiti baranggay[urnosen | urnosen ti taudan]
Ti Siudad Tuguegarao ket nabingbingay a politikal iti 49 a barbaranggay.[2]
- Annafunan East
- Atulayan Norte
- Bagay
- Centro 1 (Poblacion)
- Centro 4 (Poblacion)
- Centro 5 (Poblacion)
- Centro 6 (Poblacion)
- Centro 7 (Poblacion)
- Centro 8 (Poblacion)
- Centro 9 (Poblacion)
- Centro 10 (Poblacion)
- Centro 11 (Poblacion)
- Buntun
- Caggay
- Capatan
- Carig
- Caritan Norte
- Caritan Sur
- Cataggaman Nuevo
- Cataggaman Viejo
- Gosi Norte
- Larion Alto
- Larion Bajo
- Libag Norte
- Linao East
- Namabbalan Norte
- Pallua Norte
- Pengue (Pengue-Ruyu)
- Tagga
- Tanza
- Ugac Norte
- Centro 2 (Poblacion)
- Centro 3 (Poblacion)
- Centro 12 (Poblacion)
- Annafunan West
- Atulayan Sur
- Caritan Centro
- Cataggaman Pardo
- Dadda
- Gosi Sur
- Leonarda
- Libag Sur
- Linao Norte
- Linao West
- Namabbalan Sur
- Pallua Sur
- Ugac Norte
- San Gabriel
- Ugac Sur
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Cagayan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Cagayan". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Maysa a retirado a security guard iti maysa a pagadalan ditoy ti natay kalpasan ti panangbagbagsol kenkuana ti kalugaranna a barangay kagawad.
Naideklara nga awanen ti biag ni Agustin Rapada, 65, balo, retired security guard ti University of Northern Philippines, residente ti Baragay San Pedro ditoy idi maidanon iti ospital gapu kadagiti sugatna a gubuay ti mapapati a panangbagsol kenkuana ni Erwin Arquelada, 46, baro, barangay kagawad ti nasao met laeng a barangay.
Segun iti inbestigasion, magmagna iti runway ti Mindoro airport ni Rapada, kaduana ni Carlos Ablog, kalugaranna, idi saeden ida ti kagawad ken di pay nabigbig a kakaduana ket binagbagsolna ti biktima.
Narekober dagiti nagresponde a polis ti lugan iti maysa a barangay road iti Mindoro iti sanguanan ti maysa a tienda.
Naglibas ti suspetsa a naglugan iti chopchop motorcycle kalpasan ti pammagsol ngem nagsurender met laeng iti polis. Naipilan ti kaso maikontra kenkuana iti city prosecutor’s office.
Mapapati a dati a susik ti motibo ti pammapatay.


text:
Dagiti kordata, ket kamkameng ti pilo ti Chordata, dagitoy ket deuterostomia nga ayup nga agprosproseso ti notokorda, ti lungog a dorsal nga urat, dagiti paringotrema, ken endostilo,ken ti maysa nga adda ti likudan ti ubet nga ipus iti paset ti panawen bassit iti siklo ti panagbiagdas. Iti taksonomiko, ti pilo ket mangiraman kadagiti subpilo ti Bertebrata, a mairaman dagiti mamalia, dagiti ikan, dagiti ampibian, dagiti reptilia, dagiti billit; Tunicata, a mairaman dagiti salpidae ken dagiti ascidiacea; kenCephalochordata, a buklen dagiti lancelet.
The phylum Hemichordata including the acorn worms has been presented as a fourth chordate subphylum, but it now is usually treated


text:
Budismo
Iti Budismo[1] ket relihion ken pilosopianga aggapu kadagiti sursuro ni Sidarta Gautama Buddha. Naipasngay isuna idiay India idi 566 BC. Manipud kadigiti umuna nga paset a nangisursurruan iti bagbagana, nagwaras iti kinabudista idiay buo ti bukod ti Asia, manipud India, Nepal, ken Apganistan, agingga sinurot dagiti tattao ti Sri Lanka, Tibet, Tsina, Hapon, Korea, Abagatan a daya nga Asia ken dadduma pay. Manipud idi maika-19 a siglo, naimula ti Budismo idiay Europa ken Estados Unidos. Maibilang nga adda nasurok nga 376 a riwriw a Budista iti lubong.
Dagiti nagibasaran[urnosen | urnosen ti taudan]
- ^ Rubino, Carl Ralph Galvez (2000). "Budismo". Ilocano Dictionary and Grammar: Ilocano-English, English-Ilocano. University of Hawaiʻi Press. p. 123. ISBN 978-0-8248-2088-6.


text:
AGSAGSAGAWISIW ni Eliong bayat ti panangsagaysayna iti apsay a buokna iti sango ti kublang a sarming ti daan nga aparadorda.
“Panam?” impug-aw ti amana ti ingget ingel nga asuk ti abanona. “Ta man pay? ‘Dan napudosam a sabong?”
“’Pay kapuy?” insagawisiw ni Eliong ti nagsagaysay.
“Talaga met! Malakayankan, loko, dimo pay napadasan ti dimmiga! O, libakem?”
Saanen a nagtimek ni Eliong. Pudno ti kuna ni tatangna. Nagpuligos namitlo iti sango ti sarming sa immulogen.
“Pagpasiaram ngarud?” impakamakam ti amana.
Ngem dina inkaso ta ammona a surduen ti lakay no sumungbat pay. Ketdi, iti mugingna kasla tagapulot ti kuna idi ni Herminia: “Masurotam ngata ti dalan nga umay iti balaymi, manong?”
“Uppat la ti suli ti lubong, ‘ding,’ inyangawna.
“Adut’ loko iti yanmi.”
“Saan a sawiren dayta ti napudno nga agayat. Uray pakauyosan toy biag no sikat’ gapuna,” ket nanglangit ni Eliong a kasla tukodenna no sadino a lubong ti nanggaw-isanna kadagita a balikas a basta lattan simmallin iti mugingna. Talagan nga agayat!
Ni Teriong ti inawisna a kaduana nga agpasiar ta naimbag la nga ipasungalngalna iti aso agsipud ta nabagi daytoy. Nakuttong ni Eliong a kas kalantangan a nuang ngem ketdi namsek ken natibker dagiti piskelna a bininor ti panagtalon ken panagbangkag.
Dua a kadsaaran ti balay da Herminia. Ngem sumsumrekda pay laeng, agbayon ti barukong ni Eliong.
“Agatrastansan,” namigerger a nangtaliaw ken Teriong.
“Ita pay? Kapuyka a talaga, partner. Addatadtoyen, ‘sublita pay?” ket dina napakadaan ti pateltel ti gayyemna.
Dimmuklos ti nakamisuot nga aso. Nagpalikud a dagus ni Eliong iti sango ni Teriong.
“Dinak isangga a!” kinuna ti gayyemna.
“Su nga’d ti nangayabak kenka,” inyellekna.
Ngem dina ninamnama ti kellaat a panagpusipos ni Terio ket idi agbalaw, naiduronen iti yan ti ngumerngernger nga aso. Napaikkis idi sikbaben koman ti aso.
“Salaki!” naikuadro ni Herminia iti ridaw ti balayda.
Nakarkaro itan ti buangger dagiti agsangsangdo a nuang iti barukong ni Eliong idi mataldiapanna ti balasang.
“Relakska lang, partner, yakangyakam dayta,” inkidag ni Teriong.
“Kunak no dikay’ umayen,” kinuna ti balasang idi nakatugawdan iti salas.
“Sangkarengreng ngarud ‘toy gayyemko, ‘ding, ta dikan makaturturog sipud pay idi naam-ammonaka,” ni Teriong ti simmampitaw idi saanna a mauray ti gayyemna nga agsao.
“Amangan kunak no diyo nasurotan ti dalan…”
“Kaskam la agag-agong nga alimbubuyog, ‘ding. No sadino ti yan ti kababangloan a sabong, sikan daydiay,” ni manen Teriong.
“Dika met la agsaon, Manong Eliong?” indillaw ni Herminia sana iniseman ti baro.
“G-gapu ta sika ti bagnos toy biagko, ‘ding, ken… ken…” nanglangit ta kellaat metten a nagpukaw iti mugingna ti sumaruno a baliksenna nga inkabkabesana pay iti lima nga agsapa tunggal mapan agiwayway ken ni battungilan a nuangna.
LIMADA nga agbabalubal. Siguro, isu ti kanumuan. Ngem, natibker dagiti tumeng ni Eliong. No dina aramiden daytoy, maudin iti biahe. Malabsan ti tawenna ti kalendario.
Solona ita ta idi napanna dagasen ni Teriong a kasangsangpetna a naggapu idiay Laoag, di pay namunawan.
Nagdaydayaw idi pastreken ti ina ni Herminia. Isuna laeng ta kasla pusa a di nangan iti makalawas ti tadem ti kusilap ti baket a naibato kenkuana. Saan a kayat ti baket?
“A-Ammok nga ammom ti nakaumayak, Herminia,” inturturedna. “S-Sapay koma ta maammuak itan ti pangngeddengmo.”
“Ti ammok ket gayyem laeng ti pangibilangam kaniak.”
“Saan, ‘ding. Pudno nga ay-ayatenka…”
“Panunotek pay, Manong…”
AGINNEMEN a bulan ngem awan pay ti nagudilan ni Eliong. Kakaasin a mangsarsarapa kadagiti kantiaw.
“Kapuyka a talaga, Eliong!” yellek ni tatangna, a kunam la no kalalaingan met nga agarem, ngem ammo ti sangabarangayan a dina naasawa ni Nana Dalen nga ina ni Eliong no dida indanon.
“Wanen, p’ri, pillasem laengen ta yappanmo iti sellem tapno pakairanudam pay!” surdo ti sumisellem iti karayan.
“Nabanglesen dayta!” adda pay nagkuna.
“Sukatannakto a presidente, pards,” kuna met ti maysa a bayog nga aw-awaganda iti presidente dagiti malakayan a baro.
“Ka agpraktis ‘diay Barangay Uno, barok,” patigmaan met ti maysa a lakay.
Hu, makaalaakto pay la ket iti sakit! nakuna ni Eliong.
“No dinaka kayat iti santong dasalan, alaem iti santong paspasan, p’ri!” impikpik ni Illo.
Wen aya? nakunana iti bagina. Action speaks louder than words.
Ngem no kellaatenna a rakepen ken agkan ni Herminia no duduadan iti salas ket agikkis, di pay malungsot iti pagbaludan? Agasem ti maidarum iti tape?
Ngem iti masansan a panagbukbukodda a mapan agpasiar iti las-ud iti innem a bulan, saan ngata a napigsa a kidag dayta a pammaneknek iti panagayatna?
NGEM KASLA nagrusod ti langit kenkuana iti pangngeddeng ni Herminia.
“Diak gamden a sairen ta riknam, Manong, ngem saan pay a dimteng ti lalaki nga agikut toy pusok. Isu a ladingitek.”
Nagpupok ni Eliong iti balayda. Inaldaw payen a mabartek. Agasem, innem a bulan a nagan-anus, sa ita, mapaay met la gayam? Pasaray ikurimedna a pis-iten dagiti luana no agmaymaysa.
“Susuotennaka laeng ngata, partner! Simmukoka a dagus, he-he. Dayta ti mangipaneknek a kapuyka a talaga. Ti babai no saan, kunana, wen ti kayatna a sawen,” impatigmaan ni Teriong.
“Mababainakon kadagiti kantiaw. Isu a pumanawak san.”
“Naglakaka ketdin a maupay, partner. Pasiarem latta ket anusam. Ti tao nga awan anusna, awan met maganabna.”
Impasnek ni Eliong ti nagtalon. Ammona a mailiwliwagna ni Herminia babaen kadagiti trabahona. Dinan inkaskaso dagiti angaw kenkuana.
Maysa nga aldaw, adda surat nga inyawat ni adingna a Rizza. Naggapu ken ni Herminia. Nasken nga agsarakda idiay Laoag.
Adda bag iti sango ni Herminia a nadatngan ni Eliong iti parke a pagsarakanda. Kasla pimmintas iti panagkitana ti balasang nupay bimmukno dagiti matana.
“Mangrabrabakkan sa?” kinuna ni Eliong idi ipudno ni Herminia nga adda met panagayatna.
“Saan. No pudno nga ay-ayatennak, yadayonak. Diak kayat ti pangiyasawaanda kaniak,” ket naganug-og ti balasang.
Inarakup a dagus ni Eliong ket manipud iti kasla sabong ti kalgaw a banglo ti balasang, naimarka iti mugingna ti Barangay Baresbes, ti nabaknang ken nalawa a kataltalonan, dagiti sabong iti nalawa a minulaanna iti karabasa nga ayuyang dagiti alimbubuyog. A, agur-urayda!
Inawidna ti balasang nga inturong iti pagurayan ti lugan nga agpa-Dingras.#


text:
Naan-anay a Talna
Basaentayo ti 1 Tesalonica 5:16-18
Siak laeng ti makaammo kadagiti planok a maipaay kadakayo, planok a mangparang-ay a saan ketdi a mangdidigra, plano a mangibanag iti namnamayo iti masakbayan.—Jeremias 29:11
APAGSANGPETKO, intupakko ti bagko iti sopa. Impakaammo itay ti superbisorko a mabalin a maikkat ti posisionko iti trabahok. Pagsasaritaan kano pay ti School Board inton umay a lawas no ania ti aramidenda iti programa a para kadagiti nalalaing nga ubbing nga indauluak iti walo a tawen. Inaramidko ti amin a kabaelak a mangipalawag iti kinapateg ti programa, ngem bassit ti badiet ken adu ti masapul a paggastuan. Mabalin nga awanton ti trabahok inton umay a tawen.
Diak makaturog iti dayta a rabii. Nalagipko ti maysa a debosion a nabasak sumagmamano a tawenen ti napalabas— italekmo ti amin iti pagayatan ti Dios. Kabaelak ngata nga aramiden daytoy? Nakasaganaak kadi a mangitalek iti masakbayak iti Dios? Pinampanunotko daytoy kadagiti sumaruno nga aldaw bayat ti panagmiting ti School Board. Kasla awanen ti namnamak iti rabii ti Biernes, ngem inkararagko: “Maaramid koma ti pagayatam, Apo. Awatek ania man ti planom iti masakbayak.” Diak ninamnama ngem limmag-an ti riknak ket nagtalna ti panunotko.
Iti sumaruno a Lunes, naammuak nga agtultuloy ti programak ken limmawa pay ti sakupna. Naragsakanak. Kangrunaanna, nasursurok nga ania man ti mapasamak, masarakak ti talna no agsadagak iti Dios.
Kararag: Amami a nailangitan, tulongannakam’ a mangsurot iti Anakmo no agdanagkami iti masakbayan— tapno masarakanmi ti talna, ikararagmi, “Saan a ti pagayatak ti maaramid, no di ket ti pagayatam” (Lucas 22:420). Amen. Kapanunotan: No isukok ti biagko ti Dios, maadda kaniak ti talna. Ikararagan: Dagiti mannursuro.


text:
SANTA MARIA, Ilocos Sur – Napan nagpalpaliwa iti klub ngem nakursonadaanda a puon ti nakapaltoganna.
Nagsagaba ni Dominador Salazar Jr., 28, residente iti Maynganay Sur, ditoy iti lima a sugat iti nadumaduma a paset ti bagina idi pinaltogan ti saan a nabigbig a lalaki iti uneg ti maysa a videoke bar iti Baliw Daya, daytoy nga ili.
Saan a nabigbig ti nangpaltog kenkuana a naglibas kalpasan ti pammaltog.
Iti imbestigasion ti polis, naammuan a madama ti panaginom ti biktima iti Aquino’s Videoke Bar idi kellaat nga immasideg ti masuspetsa a nakabado iti camouflage nga uniporme ken nakabonete, sana pinaltogan ti biktima babaen iti kalibre 45.
Naitaray iti Reyes Clinic and Hospital para iti panakaagasna, sa naiyalis iti Saint James Hospital.
Di pay ammo no ania ti motibo iti pammaltog. Agtultuloy met ti imbestigasion ti polis.


text:
Mustafa Kemal Atatürk
Ni Mustafa Kemal Atatürk (panangibalikas [musˈtäfä ceˈmäl ätäˈtyɾc]; 19 Mayo 1881 (Sapasap) – 10 Nobiembre 1938) ket maysa idi nga Otomano ken Turko nga opisial ti buyot, rebolusionario nga estadista, mannurat, ken ti immuna a Presidente ti Turkia. Isu ket naipammadayawan a kas ti nangibangon ti Republika ti Turkia. Ti apelyidona, nga Atatürk (a kayatna a saoen ket "Ama dagiti Turko"), ket naited idi kaniana (ken maiparit ti usaren ti siasinoman a tao) idi 1934 babaen ti Turko a parlamento.
Ni Atatürk ket maysa idi nga opisial ti milisia idi las-ud ti Umuna a Sangalubongan a Gubat.[1] Kalpasan ti panakaabak ti Otomano nga Imperio iti Umuna a Sangalubongan a Gubat, isu ket nangidaulo ti Nailian a Tignay ti Turkia iti Turko a Gubat ti Panagwayawayas. Idi nakabangon ti probisional a gobierno idiay Ankara, inabakna dagiti puersa nga inpatulod babaen dagiti Aliado. Dagiti milisia a kampaniana ket nakagun-odan ti pannakawayawaya ti Turkia. Ni Atatürk ket nangirugi kadagiti programa ti politiko, ekonomiko, ken dagiti kultural a reporma, a nagsuksukimat a mangbalbaliw ti dati nga Otomano nga Imperio iti maysa a moderno, a naibatay ti laud ken sekular a pagilian nga estado. Babaen ti panangidaulona, adda dagiti rinibu a pagadalan ti naipatakder, ti kangrunaan nga edukasion ket naaramid idi nga awan bayadna ken kapilitan, bayat a dagiti panagbayad ti buis dagiti agtaltalon ket naipabassit.[2] Dagiti pamunganayan a reporma ni Atatürk, a puonan ti pannakabangon ti moderno a Turkia, ket naitudtudo a kas ti Kemalismo.
Nasapa a biag[urnosen | urnosen ti taudan]
Ni Mustafa Kemal Atatürk ket naipasngay kadagidi nasapa a bulan iti 1881, a mabalin nga idiay kaarrubaan tiAhmed Subaşı wenno idiay Kalsada Islahhane (tatta nga aldaw iti Kalsada Apostolou Pavlou) idiay Kaarrubaan iti Koca Kasım Pasha (daytoy a balay tattan ket maysa a museo) idiay Salonica (tatta nga aldawen ket ti Thessaloniki),[3] iti Otomano nga Imperio, iti inana ani Zübeyde Hanım (maysa a mangibalblay) ken ti amana a ni Ali Rıza Efendi (maysa a opisial ti milisia, kleriko ti kasuratan ti titulo ket agtagtagilako ti tarikayo). Maysa laeng kadagiti kakabsat ni Mustafa, ti maysa kasatna a babai nga agnagan ti Makbule (Atadan) ti nagbiag iti kinaubing; daytoy a kabsatna ket pimmusay idi 1956.[4] Segun kenni Andrew Mango, isuna ket naipasngay iti maysa a pamilia nga idi ket Muslim, ti agsasao ti Turko ken gangani ti tengnga a klase.[5] Segun tiEncyclopaedia Judaica, maysa a naiyunayunay a sapasap nga inararamid idi dagiti adu a Hudio iti Salonika ket ni Atatürk idi ket maysa a Doenmeh (kripto-Hudio) a tinaudan.Adu kadagiti relihioso a kasuppiat ni Atatürk ket kinaykayatda daytoy a panirigan.[6] Ti amana a ni Ali Rıza ket naipanpanunotan dagiti dadduma nga isu ket maysa nga Albanes a tinaudan;[7][8][9][10][11] nupay kasta, segun kenni Falih Rıfkı Atay, dagiti kaputotan ni Ali Rıza ket dagidi Turko, a dimtenga a nagtaud manipud ti Söke idiay Probinsia ti Aydın iti Anatolia.[12][13] Ti inana a ni Zübeyde ket naipanpanunotan nga isuna ket Turko a tinaudan[9][10] ken segun kenni Şevket Süreyya Aydemir, isuna idi ket Yörük a kaputotan.[14] Adda pay dagiti naisingsingasing a maipanggep ti bassit nga Eslabo a tinaudanna.[15][16][17]
Isuna ket naipasngay a kas ni Mustafa, ken ti maikadua a naganna a Kemal (kayatna a saoen ket Kalibnos wenno Kinalakay) ket naited idi kaniana babaen ti nagsursuro kaniana iti matematika, a ni Kapitan Üsküplü Mustafa Efendi, segun kenni Afet Inan iti panagraraem iti kalaingna ken kinalakay,[18][19] ken segun kenni Ali Fuat Cebesoy, gaputa ti manursuro a ni Mustafa Efendi ket kinayatna a maisalumina ti estudiantena a kanagnaganna,[20] urayno ti biograpona a ni Andrew Mango ket nangisingsingasing nga isuna met laeng ti nagpili ti nagan a kas ti pamamdayaw ti nailian a mannaniw a ni Namık Kemal.[21] Kadagiti nasap a tawtawenna, ti inana ket nagawawis kenni Mustafa Kemal a mapan kadagiti relihioso a pagadalan, nga isuketnagkedked ken nabiit laeng a napan. Kalpasanna, isuna ket napan iti Eskuela Şemsi Efendi (ti maysa a pribado nga eskuela nga adda ti adadu a sekular a kurikulo) iti panagiturturong iti amana. Dagiti nagannak kaniana ket kinaykayatda nga isu ket makaadal kadagiti panagtagilako, ngen ti awan a panagkonsulta kaniada, ni Mustafa Kemal ket nangala ti panagserrek nga esksaminasion para iti Eskuela ti Milisia ti Salonica (Selanik Askeri Rüştiyesi ) idi 1893. Idi 1896, isu ket simrek idiay Nangato a Pagadalan ti Milisia ti Monastir. Idi 14 Marso 1899,[22] isu ket simrek idiay Milisia nga Akedemia ti Otomano idiay kaarubaan iti Pangaltı[23] iti kaunegan ti Şişli a distrito ti Otomano a kapitolio a siudad ti Konstantinopla[24] (moderno nga Istanbul idiay Turkia) ken nagturpos idi 1902. Kalpasanna isu ket nagturpos manipud idiay Milisia a Kolehio ti Otomano idiay Konstantinopla idi 11 Enero 1905.[22]
Dagiti nota[urnosen | urnosen ti taudan]
- ^ Zürcher, Turkia : ti moderno a pakasaritaan, 142
- ^ Panagituray ti Moderno a Pakasaritaan ti Lubong babaen ni Norman Lowe, maikadua nga edision
- ^ Mango, ibid, p. 29, maipanggep kadagiti kaarrubaan iti Salonica, cf. Meropi Anastassiadou, Salonique, 1830–1912: une ville ottomane à l'âge des Réformes, Brill, 1997, ISBN 90-04-10798-3, p. 71. (iti Pranses)
- ^ Cemal Çelebi Granda, Cemal Granda anlatıyor, Pal Medya ve Organizasyon, 2007, ISBN 978-9944-2-0301-2, p.
- ^ Andrew Mango Atatürk: Ti Biograpia ti Nangbangon ti Moderno a Turkia, Overlook Press, 2002, ISBN 978-1-58567-334-6, p. 25, p.27ff. – "Ti pamilia ni Feyzullah ket nakunkuna a nagtaud manipud ti pagilian idiay asideg ti Vodina (itan ket ti Edhessa idiay Lumaud a Griego Macedonia). Ti paelyido a Sofuzade, a ti kaibuksilanna ket 'anak a lalaki ti nasingpet a tao', ket agisingsingasing a dagiti tinaudan ni Zübeyde ken ni Ali Rıza ket adda ti agpadpada a tinaudan. Ni Cemil Bozok, anak a lalaki ni Salih Bozok, nga isuna ket adayo a kasinsin ni Atatürk ken, kalpasanna, ti ADC, ket natunton a kabagian ti pamilia ni Ali Rıza ken ni Zübeyde. Kayatna saoen daytoy ket dagiti pamilia ti nagannak kenni Atatürk ket agkakabagianda. Ni Cemil Bozok ket nangipalplagip pay a ti apong iti ama, a ni Safer Efendi, ket adda iti Albanes a tinaudan. Daytoy ket adda ti nagtaudan ti nasalsaludsod nga etniko a tinaudan ni Atatürk. Dagiti nagannak kenni Atatürk ken dagiti kabagianda ket nagus-usarda ti Turko a kas ti pagsasaoda. Daytoy ket mangisingasing nga adda met laeng dagiti tinaudanda ket kasisigud a nagtaud manipud idiay Turkia, gaputa dagiti lokal a Muslim iti Albanes a kaputotan ken Eslabo a tinaudan nga awan ti etniko a pannakaikapetan ti Turkia ket agsasaoda iti Albanes, Serbo-Kroata wenno Bulgaro, no laeng agtaltalinaayda iti patnengda a daga., Ngem iti karupaan ni Ataturk ket karuprupana dagiti lokal nga Albanes ken dagiti Eslabo.[...] Ngem awan dagii ebidensia a ni Ali Riza wenno ni Zübeyde ket kaputotan manipud kadagiti Turko a nomada." panid 28; "Nasaysayaat a mabalin a ni Atatürk ket nakaala ti karupaanna manipud kadagiti Balkan a kaputotan.[...] Ngem dagiti Albanes ken dagiti Eslabo ket mabalin ket isuda pay dagiti tinaudanna."
- ^ Gershom Scholem, "Doenmeh", Encyclopaedia Judaica, maika-2 nga ed.; Tomo 5: Coh-Doz, Macmillan a Reperensia USA, Thomson Gale, 2007, ISBN 0-02-865933-3, p. 732.
- ^ Mango, Andrew, Ataturk: ti biograpia ti nangbangon ti moderno a Turkia, (Overlook TP, 2002), p. 27.
- ^ Lou Giaffo: Albania: mata ti Balkan a nga alikuno
- ^ a b Jackh, Ernest, Ti Agpangpanagto nga Immindayon, (Goemaere Press, 2007), p. 31, Turko nga ina ken Albanes nga ama
- ^ a b Isaac Frederick Marcosson, Riribok a Tawtawen, Ayer Publishing, 1969, p. 144.
- ^ Richmond, Yale, Manipd ti Da iti Wen: pannakaawat dagiti Daya a Europeano, (Intercultural Press Inc., 1995), p. 212.
- ^ Falih Fırkı Atay, Çankaya: Atatürk'ün doğumundan ölümüne kadar, İstanbul: Betaş, 1984, p. 17. (iti Turko)
- ^ Vamik D. Volkan & Norman Itzkowitz, Ölümsüz Atatürk (Immortal Ataturk), Bağlam Yayınları, 1998, ISBN 975-7696-97-8, p. 37, dipnote no. 6 (Atay, 1980, s. 17)
- ^ Şevket Süreyya Aydemir, Tek Adam: Mustafa Kemal, Birinci Cilt (1st vol.): 1881–1919, maika-14 nga ed., Remzi Kitabevi, 1997, ISBN 975-14-0212-3, p. 31. (iti Turko)
- ^ Dagiti nalatak a daulo, nalatak a tirano?: Dagiti kontemporario a panirigan dagiti agturturay ti Lubong a nakaaramid ti pakasaritaan, Arnold Blumberg, Greenwood Publishing Group, 1995, p. 7. Books.google.bg. ISBN 0313287511. Naala idi 2012-11-10.
- ^ Ti Saritana: Ni Mustafa Kemal ken ti Tuko a Rebolusion, A. Baran Dural, iUniverse, 2007, pp. 1–2. Books.google.bg. 29 Agosto 2007. ISBN 0595412513. Naala idi 2012-11-10.
- ^ No kasla kadagiti kaaduana a Macedonia, adda kaniana iti bassit a kita iti Mestiso —mabalin nga iti Eslabo wenno Albanes —ken mabalin laeng daytpy a panagipagarup.Ataturk: ti biograpia ni Mustafa Kemal, ama timoderno a Turkia, Baron Patrick Balfour Kinross, Quill/Morrow, 1992, ISBN 0688112838, p. 8.
- ^ Ni Afet Inan, Atatürk hakkında hâtıralar ve belgeler, Türk Tarih Kurumu Basımevi, 1959, p. 8.
- ^ "Mustafa Kemal Atatürk". Website ti Turko nga Embahada. Naiyarkibo manipud iti kasisigud idi 27 Septiembre 2007. Naala idi 7 Agosto 2007.
- ^ Ali Fuat Cebesoy, Sınıf arkadaşım Atatürk: okul ve genç subaylık hâtıraları, İnkılâp ve Aka Kitabevleri, 1967, p. 6. Benim adım Mustafa. Senin adın da Musfata. Arada bir fark olmalı, ne dersin, senin adının sonuna bir de Kemal koyalım.
- ^ Mango, Atatürk, p. 37.
- ^ a b T. C. Genelkurmay Harp Tarihi Başkanlığı Yayınları, Türk İstiklâl Harbine Katılan Tümen ve Daha Üst Kademlerdeki Komutanların Biyografileri, Ankara: Genkurmay Başkanlığı Basımevi, 1972, p. 1. (iti Turko)
- ^ Falih Fırkı Atay, Çankaya: Atatürk'ün doğumundan ölümüne kadar, İstanbul: Betaş, 1984, p. 29. (iti Turko)
- ^ Ti Encyclopædia Britannica, Tom. 7, inurnos babaen ni Hugh Chisholm, (1911), 3; "Konstantinopla, ti kapitolio ti Turko nga Imperio...".
Dagiti akinruar a silpo[urnosen | urnosen ti taudan]
Midia a mainaig kenni Mustafa Kemal Atatürk iti Wikimedia Commons


text:
Salvador Dali
Ni Salvador Domingo Felipe Jacinto Dalí i Domènech, Umuna a Markes ti Dalí de Pubol (Mayo 11, 1904 – Enero 23, 1989), aamo pay a kas ni Salvador Dalí (/ˈdɑːli/;[1] Katalan: [səɫBəˈðo ðəˈɫi]), ket maysa idi a prominente nga Espaniol a surealista a pintor a naipasngay idiay Figueres, Espania.
Ni Dalí ket maysa a nalaing a manangiladawan, ken kaaduan nga amo para kadagiti makasulong ken nakakaskasdaaw a ladawan iti surealista nga obrana. Ti kinalaingna nga agpinta ket masansan a maigupgupit iti impluensia dagiti apo ti Renasimiento[2][3] Ti kalatakan nga ammo nga obrana ket ti Ti Persistansia ti Memoria, ken nakompleto daytoy idi Agosto 1931. Dagiti adu a kita ti artistiko nga obra ni Dalí ket mairaman ti pelikula, eskultura, ken potograpia, ken nakitintinnulong kadagiti nadumaduma a nga artista iti nadumaduma a karuay ti midia.
Nangigupit ti Dalí iti "panagayatna iti amin a nasayaat a banag ken nalabes, ti panagayatko iti ramen ken ti panagayatko oriental a kawes"[4] iti maysa nga "Arabo a kaputotan", ken nagtunton a dagiti taudanna ket naggapo manipud kadagiti Moro.
Ni Dalí ket managpanpanunot idi, ken nagay-ayat pay ti karkarna ken nalabes a panagkukua. Ti eksentriko nga ugalina ken dagiti tignayna a makaawis iti pannakaikaskaso iti publiko ket sagpaminsan nga ad-adu a makaawis iti pannakaikaskaso ngem ti obrana, ken nakadismaya met daytoy kadagiti tattao a nagay-ayat kadagiti obrana, ken ti pannakairteng kadagiti ktritikona.[5][6]
Dagiti linaon
Biograpia[urnosen | urnosen ti taudan]
Nasapa a biag[urnosen | urnosen ti taudan]
Ni Salvador Domingo Felipe Jacinto Dalí i Domènech ket naipasngay idi Mayo 11, 1904, idi bigat ti 8:45 GMT[7] idiay ili ti Figueres, idiay rehion ti Empordà , ken asideg idiay Pranses a pagbeddengan ti Katalonia, Espania.[8] Ti laklakay a kabsat a lalaki ni Dalí ket agnagan met ti Salvador (bnaipasngay idi Oktubre 12, 1901), ken pimmusay iti gastroenteritis iti nasapsapa a siam a bulan, iti Agosto 1, 1903. Ti amana, ni Salvador Dalí i Cusí, ket tengnga a klase idi nga abogado ken notario[9] nga iti arngianna iti nainget a displina ket natibnokan babaen ti asawana a ni Felipa Domenech Ferrés, a nangaw-awis kadagiti annakna a lallaki kadagiti artistiko a panagay-ayatda.[10]
Idi isu ket agtawen iti lima, ni Dalí ket naikuyog idiay tanem ti kabsatna a lalaki ken inbaga dagiti nagannak kaniana nga isu ket reinkarnasion ti kabsatna,[11] ti konsepto a pinatpatina.[12] Kinuna ni Dalí iti kabsatna a lalaki, "...umaspingkami kasla dagiti tedted ti danum, ngem aggiddiatkami kadagiti panagballatek."[13] Isu "ket mabalin idi nga immuna a bersion iti bagik ngem naparsua iti adu unay nga absoluto."[13] Dagiti ladawan ti napauten a pimmusay a kabsatna a lalaki ket agparangto a naisengngat kadagiti naudi nga obrana, a mairaman ti Ti Ladawan ti Natay a Kasatko a Lalaki (1963).
Ni Dalí ket addaan pay iti kasat a babai, ni Anna Maria, ken tallo a tawen nga ub-ubing.[9] Idi 1949, isu ket nangipablaak ti libro a maipanggep kenni Dali, Ni Dalí A Kas Nakitkita Babaen t Ti Kabsatna a Lalaki.[14] Dagiti gayyemna idi ubing ket mairaman dagiti nagay-ayam iti putbol a ni Sagibarba ken ni Josep Samitier ti FC Barcelona. Idi las-ud dagiti piesta idiay pagliwliwaan iti Katalan ti Cadaqués, dagiti tallo ket nagay-ayamda iti putbol.
Ni Dalí ket nagbasa iti eskuela ti panangiladawan. Idi 1916, ni Dalí ket naduktalanna pay ti moderno a panagpinta iti panagbanniagana iti kalgaw a bakasion idiay Cadaqués a kaduana ti pamilia ni Ramon Pichot, ti lokal nga artista a kankanayon a napnapan idiay Paris.[9] Ti simmaruno a tawen, ti ama ni Dalí ket nagurnos iti maysa nga eksibision kadagiti inladawanna iti uging idiay balay ti pamiliana. Isuket immuna a nangipabuya iti eksibisionna idiay Teatro ti Munisipo idiay Figueres idi 1919, ti lugar a nagsublianna kalpasan kadagiti napalabas a dekada.
Idi Pebrero 1921, ti ina ni Dalí ket pimmusay iti kanser ti suso. Ni Dalí ket agtawen idi ti innem a pulo; kinunana idi a ti ipupusay ti inana "ti kakaruan idi a disnog a nasanay iti biagko. Rinaraemko isuna... Saanak a makaibbet iti pannakapukawko iti tao a nakanamnamaak a makaaramid kadagiti saan a makita ken saan a maliklikan a tukki iti kararuak."[15][6] Kalpasan ti ipupusay ti inana, ti ama ni Dalí ket inasawana ti kabsat a babai ti inana. Ni Dalí ket saan met a nangtallikud iti daytoy a pannakiasawa, gapu ta isu ket nagayat unay ket adu met iti respetona iti ikitna.[9]
Madrid ken Paris[urnosen | urnosen ti taudan]
Idi 1922, ni Dalí ket napan idiay Residencia de Estudiantes (Pagdagusan dagiti Estudiante) idiay Madrid[9] ken nagadal idiay Real Academia de Bellas Artes de San Fernando. Ti nakuttong a 1.72 m (5 ft. 7¾ in.) iti katayag,[16] Ni Dalí ket nakaaw-awisen iti pannakaikaskaso a kas maysa nga eksentriko ken dando. Atiddog idi ti buokna ken dagiti patilia, amerikana, dagiti medias, ken dagiti baturga iti estilo iti Ingles nga artistiko a kawes iti naladaw a maika-19 a siglo.
Idiay Residencia, isu ket nagbalin nga asideg a gayyem ni Pepín Bello, Luis Buñuel, ken ni Federico García Lorca. Ti pannakigayyemna kenni Lorca ket addaan iti napigsa nga elemento iti regget,[17] ngem ni Dalí ket nangtallikud kadagiti panag-abanse iti sekso ti mannaniw.[18]
Nupay kasta, dagiti pinintaanna idi, iti panageksperimentona iti Kubismo, iti nakagun-odanna iti kaaduan a pannakaikaskaso manipud kadagiti kaduana nga estudiante. Ti laeng pakaammona iti arte ti Kubismo ket nagtaud manipud kadagiti artikulo iti magasin ken ti katologo nga inted kaniana babaen ni Pichot, gapu ta awan idi dagiti artista ti Kubismo idiay Madrid iti dayta a panawen. Idi 1924, ti saan pay a nadayeg a Salvador Dalí ket immuna a nangiladawan iti maysa a libro iti dayta a panawen. Ti pannakaipablaak iti Katalan a daniw ti Les bruixes de Llers ("Dagiti Bruha ti Llers") babaen ti gayyemna ken kaeskuelaanna, ti mannaniw a ni Carles Fages de Climent. Ni Dalí ket nageksperimento pay iti Dada, a nakaimpluensia iti obrana iti amin a paset ti panagbiagna.
Ni Dalí ket napatalaw idiay Academia idi 1926, iti nabiit kalpasan dagiti naudi nga eksaminasionna idi napabasol a nangirugi iti riribok.[19][6] Ti panangiturayna iti kinalaing iti panagpinta iti dayta a panawen ket ebidensia babaen iti realistikona a Ti Basket ti Tinapay, a napinta idi 1926.[20] Iti dayta met laeng a tawen, isu ket nagaramid ti immuna a panagbisitana iti Paris, nga idiay ket nasarungkaranna ni Pablo Picasso, a rinaraeman met idi ti ubing a Dalí.[6] Ni Picasso ket nakangkangegen kadagiti nasayaat a reporta a maipanggep kenni Dalí manipud kenni Joan Miró, ti kaduana a Katalan a nangipayammo kaniana kadagiti adu a Surealista a gayyemna.[6] Idi nakapardus-as iti bukodna nga estilo kadagiti simmaruno a napalabas a tawen, ni Dalí ket nagpartuat kadagiti adu a bilang ti obra nga adu a naimpluensiaan babaen ni Picasso ken ni Miró.
Dagiti nota[urnosen | urnosen ti taudan]
- ^ "Dali". Random House Webster's Unabridged Dictionary.
- ^ "Phelan, Joseph, ',The Salvador Dalí Show". Artcyclopedia.com. Naala idi Agosto 22, 2010.
- ^ Dalí, Salvador. (2000) Dalí: 16 Art Stickers, Courier Dover Publications. ISBN 0-486-41074-9.
- ^ Ian Gibson (1997). The Shameful Life of Salvador Dalí. W. W. Norton & Company. Ni Gibson ket naammuanna a ni "Dalí" (ken dagiti adu a kitana) ket kadawyan nga apeyido kadagiti pagilian ti Arabo a kas ti Morocco, Tunisia, Arhelia wenno Ehipto. Iti met sabali, ken segun pay kenni Gibson, ti pamilia ti ina ni Dalí, ti Domènech ti Barcelona, ket addaanda kadagiti Hudio a kaputotan.
- ^ Saladyga, Stephen Francis. "The Mindset of Salvador Dalí". lamplighter (Niagara University). Vol. 1 No. 3, Summer 2006. Naala idi Hulio 22, 2006.
- ^ a b c d e Meisler, Stanley (Abril 2005). "The Surreal World of Salvador Dalí". Smithsonian.com. Smithsonian Magazine. Naala idi 2014-07-12.
- ^ Birth certificate and "Dalí Biography". Dalí Museum. Dalí Museum. Naala idi Agosto 24, 2008.
- ^ Dalí, The Secret Life of Salvador Dalí, 1948, Londres: Vision Press, p.33
- ^ a b c d e Llongueras, Lluís. (2004) Dalí, Ediciones B – Mexico. ISBN 84-666-1343-9.
- ^ Rojas, Carlos. Salvador Dalí, Or the Art of Spitting on Your Mother's Portrait, Penn State Press (1993). ISBN 0-271-00842-3.
- ^ Salvador Dalí. [INA.com. Naala idi Hulio 31, 2006.
- ^ Salvador Dalí biography on astrodatabank.com. Naala idi Septiembre 30, 2006.
- ^ a b Dalí, Secret Life, p.2
- ^ "Dalí Biography 1904–1989 – Part Two". artelino.com. Naala idi Septiembre 30, 2006.
- ^ Dalí, Secret Life, pp.152–153
- ^ Kas nailista idiay ti rehistrona iti pagbaludan idi 1924, idi agtawen iti 20. Nupay kasta, ti barberna ken biograpo a ni Luis Llongueras, ket inbagbagana a ni Dalí ket agtayag idi iti 1.74 m (5 ft 8 1⁄2 in).
- ^ For more in-depth information about the Lorca-Dalí connection see Lorca-Dalí: el amor que no pudo ser and The Shameful Life of Salvador Dalí, both by Ian Gibson.
- ^ Bosquet, Alain, Conversations with Dalí, 1969. p. 19–20. (PDF format) (of García Lorca) 'S.D.:He was homosexual, as everyone knows, and madly in love with me. He tried to screw me twice .... I was extremely annoyed, because I wasn’t homosexual, and I wasn’t interested in giving in. Besides, it hurts. So nothing came of it. But I felt awfully flattered vis-à-vis the prestige. Deep down I felt that he was a great poet and that I owe him a tiny bit of the Divine Dalí's asshole. He eventually bagged a young girl, and she replaced me in the sacrifice. Failing to get me to put my ass at his disposal, he swore that the girl's sacrifice was matched by his own: it was the first time he had ever slept with a woman.'
- ^ Salvador Dalí: Olga's Gallery. Naala idi Hulio 22, 2006.
- ^ "Paintings Gallery No. 5". Dali-gallery.com. Naala idi Agosto 22, 2010.
Dagiti nagibasaran[urnosen | urnosen ti taudan]
- Linde Sabler. "Dalí". London: Haus Publishing, 2004 (paperback, ISBN 978-1-904341-75-8).
- Salvador Dali
Dagiti akinruar a silpo[urnosen | urnosen ti taudan]
Midia a mainaig kenni Salvador Dali iti Wikimedia Commons
Dagiti inadaw a sasao a mainaig kenni Salvador Dali iti Wikiquote (iti Ingles)


text:
CANDON CITY – Dua a lalaki ti nasugatan idi dinungpar ti naglugananda a chop-chop ti lugan a kukua ti maysa a kooperatiba ti elektrisidad iti Barangay Bagani Campo ditoy siudad.
Nasugatan da Gilbert Gacusana, residente iti Calaoaan, Candon City, nagmanejo iti chop-chop SYM, addaan plaka nga AL-2417, ken ti inluganna a ni Jeffrey Orpilla, residente iti Salvador Primero, ditoy met laeng siudad. Saan a naan-ano ni Marino Quitoriano, residente iti Sabangan, Santiago, Ilocos Sur, nagmaneho iti L300, addaan plaka XSZ-122, kukua ti Ilocos Sur Electric Cooperative.
Iti inisial nga inbestigasion ti polis, sumrek koman ti L-300 iti compound ti ISECO idi dinungpar ti lugan da Gacusana.
Nagarumiadan ken nasugatan dagiti dua iti nadumaduma a paset ti bagida.
Mapapati a nakainom iti arak ti drayber ti chop-chop.


text:
NARVACAN, Ilocos Sur – Narugian manen ti pannakabato dagiti lugan nga agdaldaliasat iti national highway iti rabii.
Idi sardam ti Abril 21, nagreport iti police station ti Santiago, Ilocos Sur ni Valerio-Elvis Ugerio y Jungco, residente iti Barangay Bungro, Magsingal, Ilocos Sur a nabato ti minanehona nga Isuzu Giga Wing van truck bayat ti panagdaliasatna iti Barangay Cabugao, partikular iti asideg ti Banayoyo Junction a nakabuongan ti windshield ken nakakuppilan ti makannigid a paset ti hood ti luganna.
Nabato met idi agarup 10:25 ti rabii iti daytoy met la a petsa ti maysa a Mitshubishi Fuso truck (aluminum closed van) a minaneho ni Arnel Gasion y Castelo, 36, naasawaan, ken residente iti Barangay Ibao Este, Calumpit, Bulacan iti national highway iti bisinidad ti Barangay Napo, Magsingal, Ilocos Sur partikular ti maar-aramid a rangtay a nakabuongan ti windshield daytoy.
Idi agarup 3:15 ti parbangon ti Hunio 12, inreport ni Alvic Vital y Vergara, 30, naasawaan, ken residente iti Pandan Anupul, Bamban, Tarlac, iti police station ti Narvacan, Ilocos Sur a nabato ti cargo van truck a minanehona bayat ti panagdaliasatna iti national highway iti bisinidad ti Barangay San Jose, Narvacan, Ilocos Sur a nakabuongan met ti akinsango a windshield ti lugan.
Nupay kasta, awan ti naireport a nadangran kadagiti naglugan kadagiti nasao a lugan.
Segun ken ni Ugerio, tallo a bato ti imbansag dagiti dua a lalaki a naglugan iti motorsiklo. Naglibas dagiti di nabigbig suspek iti abagatan a direksion.
Saan met a nabigbig da Gasion ken dagiti kaduana a Ron Ron Joson y Esguerra, 18, baro, helper and residente iti Barangay Corazon, Calumpit Bulacan ken Reniel Dela Cruz y Caparas, 30, baro, helper ken residente iti Panasahan, Malolos Bulacan, dagiti dua a lalaki a naglibas a nagpaabagatan a direksion kalpasan ti panangbatoda iti lugan.
Iti pulong ni Vital iti polis ti Narvacan, tallo a lalaki ti nangbato iti luganna sada naglibas a nagturong iti daan a kalsada nasional iti nadakamat met laeng a barangay.
Iti pannakaisurat daytoy, awan pay ti natiliw a suspek a nangisayangkat kadagiti panagubor. (Tawid News)


text:
Ni Jesus laeng kadi ti dalan tapno makapan idiay langit?
Saludsod: Ni Jesus laeng kadi ti dalan tapno makapan idiay langit?
Sungbat: Masansan nga ibaga ti tao, “Nasingpetak, kanayon nga agsimsimba, ken regreggetak ti panagaramid iti naimbag. Malabit dagiti managdakdakes a tao laeng kapada iti pumatpatay iti tao ken dagiti umab-abuso kadgiti ubbing ti mapan idiay impiyerno.”
Daytoy ti kadawyan a panpanunuten dagiti tattao, ngem saan a pudno daytoy. Ni Satanas ti nangikabil iti kastoy a panunot kadagiti tao. Isu ken dagiti pasurotna ket kabusor iti Dios (1 Pedro 5:8). Kanayon nga aginkukuna ni Satanas nga isu ket naimbag (2 Taga-Corinto 11:14), ken tentenglenna ti panunot iti tao nga saanpay a namati iti Dios. Kunkunaen iti 2 Taga-Corinto 4:4, “Saanda a mamati, ta ti isipda kinullaapan ni Satanas a mangituray iti daytoy a lubong, ket dida makita ti silaw nga aggapu iti Naimbag a Damag maipapan iti dayag ni Cristo a ladawan ti Dios.”
Saan a pudno ti pammati nga saan nga ikaskaso iti Dios dagiti babassit nga basol ken ti impiyerno ket para laeng kadagiti managdakdakes a tao. Amin nga basol ket mangiyadayo kadatayo iti Dios, uray no kasano kabassit. Amin ket nagbasol ken awan ti makapan idiay langit babaen iti bukodna a regta (Taga-Roma 3:23). Ti papan idiay langit ket saan nga pagbatayan no ad-adu ti naaramidmo a naimbag wenno dakes. Saantayo a makapan idiay no ti pagbatayantayo ket dayta. Kuna iti Taga-Roma 11:6, “Naibatay ti panagpilina iti paraburna, saan nga iti inaramidda. Ta no naibatay ti panagpili ti Dios iti inaramid dagiti tattao, saanen a maibilang a pudno a parabur.” Awan ti anyaman a mabalintayo nga aramiden tapno makapan idiay langit (Tito 3:5).
Makastrekka laeng iti pagarian iti Dios babaen iti nailet nga ruangan, ta nalawa ti ruangan ken kasta met ti dalan nga agturong iti agnanayon a pakadadaelan, ket adu ti magna sadiay (Mateo 7:13). Uray no dagiti kaaduan ket agbibiag iti basol ken ti panamati iti Dios ket saan a nalatak, saan a palabasen iti Dios daytoy. Kuna iti Tag-Efeso 2:2, “Sinurotyo idi ti dakes a panagbiag daytoy a lubong. Pinaiturayankayo iti naespirituan a pannakabalin ti tangatang, ti espiritu a mangituray ita kadagiti tattao a saan nga agtulnog iti Dios.”
Pinarsua ti Dios ti lubong nga naan-anay ken naimbag. Kalpasan, pinarsuana da Adan kenni Eva. Innikkan ida ti Dios ti nawaya a panunot ken wayawaya nga agpili no agtulnogda iti Dios wenno saan. Ngem sinulisog ida ni Satanas tapno sukirenda ti bilin ti Dios ket pinagbanagan daytoy ket isu ti pangbasolda. Daytoy ti makagapu no apay a naisinada iti Dios ket naputed ti nsayaat a relasyon Kenkuana. Ti Dios ket nasantoan ken naan-anay, isutgapuna a masapul nga ukumenna ti basol. Gapu ta managbasoltayo, saantayo a mbalin ti agsubli iti dinna ti Dios babaen ti bukodtayo a regta. Uray no agaramindtayo a kanayon iti naimbag, agbasoltayo latta, isunga masapultayo latta a ukumen. Gapuna nga nangaramid ti Dios ti pamuspusan tapno makadinnanatayo ulit idiay langit. Kunkunaen iti Juan 3:16, “Gapu iti kasta unay a panagayat ti Dios iti lubong, intedna ti Bugbugtong nga Anakna tapno ti siasinoman a mamati kenkuana saan a matay no di ket agbiag nga agnanayon.” Kinuna iti Taga-Roma 6:23, “Ta patay ti supapak ti basol. Ngem biag nga agnanayon ti isagut ti Dios gapu iti pannakikaykaysatayo ken ni Cristo Jesus nga Apotayo.”
Naipasngay ni Cristo tapno isurona kadatayo ti dalan a mapan idiay langit ken kalpasanna natay Isuna idiay krus tapno saantayo a maukuman iti ipapatay. Iti maikatlo nga aldaw ket nagungar manipud kadagiti natay (Taga-Roma 4:25) a kas pammaneknek nga inabakna ti ipapatay. Isu ti nagbalin a mangibabaet iti Dios ken iti tao tapno makasublitayo iti Dios ken maaddaantayo ulit ti relasyon kenkuna babaen ti panamati.
“Ket ti biag nga agnanayon isu daytoy: ti pannakaammo dagiti tattao kenka, a sika ti kakaisuna a pudno a Dios, ken ti pannakaammoda ken ni Jesu-Cristo nga imbaonmo” (Juan 17:3). Ti kaadduan kadagiti tao ket mamati iti Dios, ngem uray ni Satanas ket mamatimet iti Dios. Tapno magun-udtayo ti pannakaisalakan, masapul nga umasidegtayo iti Dios. Paglikudantayo dagiti basbasoltayo, agtulnogtayo kenkuana, ken tarimaanentayo ti relasyontayo kenkuana. Agtalektayo a naan-anay kenni Jesus, agsipud ta kinuna iti Taga-Roma 3:22, “Palintegen ti Dios dagiti tattao gapu ta mamatida ken ni Jesu-Cristo.” Ti kastoy a pamuspusan laeng ti pannakaisalakantayo, urayno siasinotayo wenno anyanman ti naaramidtayo a basol. Kunkunaen iti Biblia nga awan ti sabali a dalan nga mapan idiay langit malaksid kenni Jesu-Cristo. Kinuna ni Jesus idiay Juan 14:6, “Siak ti dalan, ken ti pudno, ken ti biag; awan ti makapan iti Ama no di magna kaniak,”
Ni Jesus laeng ti dalan tapno maisalakantayo, agsipud ta Isu laeng ti nagbayad iti dusa a para kadagiti basoltayo (taga-Roma 5:8). Kunkunaen met iti Dagiti Aramid 4:12, “Isu laeng ti pakasarakantayo iti pannakaisalakan. Iti entero a lubong, awan sabali a nagan nga inted ti Dios kadagiti tattao a mabalintayo a pakaisalakanan.” Awan ti anyaman a relihiyon wenno pangulo ti relihiyon nga mabalin a mangbayad kadagiti basoltayo malaksid laeng kenni Jesus a natay idiay krus. Agsipud ta ti pannakaisalakan ket masarakan laeng kenni Jesu-Cristo babaen ti panamati.
Gapu kadagiiti nabasam ditoy, Sika aya ket agbabbabawin kadagiti basolmo ken nangaramidka iti keddeng nga ikabil ti pammati ken panagtalekmo kenni Cristo? No wen, i-klik mo ti "Inawat ko ni Cristo ita" iti kahon iti baba.
Nagdesisyon ka kadi para ken Cristo gapu iti nabasam ditoy? No kasta, maidawat a pindutem iti baba ti "Inawat ko ni Cristo ita nga aldaw".
English
Ni Jesus laeng kadi ti dalan tapno makapan idiay langit?


text:
Tattao nga Eskaya
Ti Eskaya, am-ammo bassit a kas ti Bisayano-Eskaya, ket ti kolektibo a nagan para kadagiti kameng ti kultural a minoridad a mabirukan idiay Bohol, Filipinas, a mailasin ababaen ti kutural a tawidna, a naisangsangayan iti literatura, pagsasao, kawwes ken dagiti panagraem iti relihion. Kalpasan a naammuan iti publiko dagiti Eskaya idi 1980, dagitoy a panagsanay iti kultura ket suheto idi ti nakaro a panagipagarup iti parte dagiti lokal nga agiwarwarnak ken agdadammo a historiador a nagaramid kadagiti agdumaduma a panagtunton a maipanggep iti kasasaad nga etnolingguistiko ti tattao nga Eskaya.[1] Ti naiduma a pagsasao ti Eskayano ken naipangpangruna ti sistema ti panagsurat ket taudan ti pagsiddaawan ken kontrobersia. Adda dagiti agiwarwaranak a nangisupsuppiat a ti Eskaya ket historiko a napapanaw manipud iti Tengnga a Daya, bayat nga insingasing dagiti dadduma a ti komunidad ket kulto ken agsasao iti naimbento a pagsasao.[2] Segun ti mitolohia nga Eskaya, ti pagsasao ken sinuratan ket napartuat idi babaen ti nainlangitan nga inspirasion babaen ti tinaudan a Pinay a naibatay daytoy iti bagi ti tao. Sinuportaran babaen dagiti kolonista nga Espaniol, ti pagsasao ti Pinay ket naibagbaga kano a naiparuar manen babaen ti panangidaulo ni Mariano Datahan (ca. 1875–1949), ti beterano ti republikano a buyot ti Bohol. Uray no saan a mapasingkedan ti historikal a kaadda ti Pinay, dagiti ad-adu a kaudian a panagadal a naitipon iti lingguistiko a panagusig iti masasao a pakasaritaan ken dagiti heneolohiko a panagsukisok ket mangited iti ebidensia a ti pagsasao nga Eskayano ket kaaduan a mabalin a napartuat ken naiwarwaras iti kaunegan ti kaputotan babaen ti karismatiko a tao. Ita nga aldaw, ti Eskaya ket opsialda a naidasig a kas maysa nga Indihenio a Komunidad ti Kultura babaen ti Tiganay ti Karbengan dagiti Indihenio a Tattao ti 1997 (Tignay ti Republika Blng. 8371).[3] Adda dagiti nadumaduma a reporta a nagisingsingasing a ti edukasion ti Eskaya iti lingguistiko ken kultura ken nagin-inuten a bumasbassit manipud kadagiti tawen ti tengnga a 1980,[4][5][6] ngem adda met dagiti nadokumentuan a nasayaat a ganetget iti panangipaungar.
Dagiti nagibasaran[urnosen | urnosen ti taudan]
- Tubac, A. (2014). Lexical Retrieval in L1, L2, L3, and L4 of the Bilingual Eskayan Tribe in Taytay, Duero, Bohol. In DL. Martinez et al. (Eds), Unsettling Discourses: The Theory and Practice of Indigenous Studies (pp. 221-238). ISBN 978-971-92720-5-2. Cordillera Studies Center, University of the Philippines. Baguio City.
- ^ Kelly, Piers (2012). "Your word against mine: How a rebel language and script of the Philippines was created, suppressed, recovered and contested". The Australian Journal of Anthropology. 23 (3).
- ^ Logarta, Margarita Torralba. The Eskaya Cult: Children of a Lost Language. Who. 5 Septiembre 1981. 22–27.
- ^ Republic Act. No. 8371 Chan Robles Virtual Law Library Naala idi 13 Disiembre 2006.
- ^ Alberto A. Payot, Sr. "Bisayan Eskaya: Karaang Pinulongan sa Bohol?". Bisaya. Hunio 3, 1981. 11, 55–6
- ^ Felicisimo B. Amparado. "Iniskaya: Karaang Pinulongan sa Bohol." Bisaya. Abril 15, 1981. 12, 55
- ^ Stella Marie de los Santos Consul. "Iniskaya: A linear linguistic description." Cebu Normal University. Septiembre, 2005


text:
Naglusulos iti takemna, dua nga aldaw kalpasan nga imbatad ni Undersecretary Zozimo Paredes, executive director ti Presidential Commission on the RP-US Visiting Forces Agreement (VFACom), nga “innala ti Palasio ti linteg iti bukodna nga ima” iti pannakaiyalis ken ni Lance Cpl. Daniel Smith idi tumengnga ti rabii ti Dis. 29 manipud iti nakaipupokanna iti Makati City Jail ket naisubli iti Embahada ti Estados Unidos iti Manila.
“Umayonak iti pannakaisublina (Smith) ngem maiwayat koma a nasayaat – awan pinnilitan, awan kinnigtotan,” nakuna ni Paredes ket krinitikarna ti Malakaniang gapu ta inruarna lattan ni Smith iti nakaibaludanna iti baet nga awan pay ti otorisasion manipud iti Court of Appeals.
Ngem no patien dagiti kameng ti Gabinete ni Pres. Arroyo a pakairamanan ti sekretario ti Department of Justice, Foreign Affairs, ti Presidential Legal Adviser, maikanatad iti linteg ti pannakaiyalis ni Smith agsipud ta sursurotenda laeng ti katulagan ti Pilipinas ken ti US mainaig iti VFA.
Raemenmi ni Paredes gapu iti kapanunotanna. Nupay maikontra iti pagtaktakderan ti Malakaniang a ngatuen ti opisina a yanna, saan a nagamak a nangibatad iti kapanunotanna nupay ammona a maisagmak ti puestona.
Ngem naminsan pay a nalukaisan nga iti daytoy nga administrasion, masapul nga agtakder amin dagiti adda iti babaenna iti linia nga inyugedna, uray kadagiti kontrobersial a polisia wenno gannuat nga iwayatna.
Saantayo a mababalaw ti Malakaniang iti daytoy a paglinteganna. Rumbeng laeng a salakniban dagiti kameng ti Gabinete dagiti programa, gannuat, polisia ken interes ti Malakaniang. Kasapulan a maymaysa ti timek dagiti kameng ti Gabinete tapno makita ti publiko nga adda panagtitipkel ken panagkaykaysa da, kas maysa nga agmaymaysa a pamilia.
Ngem iti maysa a bangir, no pasig lattan a “wen” ti sungbatda iti Malakaniang aniaman nga iwayatna, maparnuay laeng kadagiti umili ti ladawanda a “paspasurot”, “tuta”, “patpatiray-ok” ken no ania ditan a birngas.
Kasano a maammuan ti Malakaniang dagiti posible a dakes a paltuaden iti iwayatna a gannuat no awan met ti addaan iti tured a mangiyebkas iti maikontra a kapanunotanna?
Saan a mailibak nga iti napalabas, adda dagiti inwayat ti agdama a turay a sinupalpal mismo ti Korte Suprema agsipud ta saan a maiparbeng iti linteg.
Kadagitoy nga isyo, mano kadagiti kameng ti Gabinete ti nangibisik iti ikokontrada?
Ngem no kontraem ti Malakaniang, namnamaem a subaem ti nakabilbileg nga agus a mabalin a pakaigapuan ti pannakaiwalinmo. Maipalagip ditoy ti napasamak ken ni Defense Secretary Avelino Cruz. Saan a simmurot itri agus mainaig iti people’s initiative kas wagas a pangbalbaliw iti konstitusion. Adu ti napagurana a kameng ti Gabinete a puon ti naglusulosanna.
Adda pagkaarngian ti napasamak kada Cruz ken Paredes. Sinubada ti agus ngem nakabilbileg daytoy ket naiyanudda iti katangkatang.
Addanto pay sumaruno kada Cruz ken Paredes no agtultuloy latta ti iririmbaw dagiti “tiuwawa” ti Malakaniang kadagiti kontrobersial nga isyo uray iti baet ti pannakailidding ti kalintegan ken interes dagiti umili.
Ngem dagitoy ti rissik iti kasipngetan a mangted sangkablling a lawag kadagiti dandanin maawanan namnama nga umili.


text:
Plantilia:Tulongandak
Daytoy ket isu ti mesahe ti kahon ti
{{Tulongandak}}.
No masapulmo ti tulong, mabalinmo nga ikabil daytoy a plantilia idiay tungtungam a panid, ken isuratmo ti saludsodmo iti babana. Kalpasanna addanto tumulong kaniam.
Ti kas pagarigan ket makita dita baba no ania ti nasken nga ikabilmo idiay tungtungam a panid - ti ababa a paulo, kalpasanna ti plantilia, ken kalpasanna ti saludsodmo:
==Kasano ti panagusar iti daytoy?== {{Tulongandak}} Ti saludsodmo. ~~~~
Dagiti uppat a tilde "~~~~" ket automatiko a mangnayon ti pirmam, isu daytoy ti naganmo nga agar-aramat ken ti petsa.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
MAGSINGAL, Ilocos Sur – Nasurok a tallupulo a naririt a kayo a mapapati a maibiahe ti nasalamaan dagiti polis sadiay Barangay San Vicente ditoy nga ili idi agsapa ti Pebrero 15.
Segun iti report, bayat ti panagisayangkat dagiti nagtipon nga elemento ti polis ditoy ken ti CENRO, Bantay iti babaen ti direkta a superbision ni Police Senior Inspector Jaime N. Laguesma, OIC, iti Oplan Sangyaman, nasalamaanda dagiti nasurok 30 a naririt a kayo a di naibaga ti klasena a naipaigid iti abaga ti kalsada a sakup ti Barangay San Vicente ken mapapati nga adda iti kustodia ti maysa a Eulalia Orenciano, residente iti nadakamat a barangay.
Kinumpiska dagiti otoridad dagiti naririt a kayo nga agduduma iti kaatiddog a mapattapatta nga agbalor amin iti P22,000.00 idi awan ti maipakita ni Orenciano a dokumento ti pannakapukan dagitoy.
Naipan dagiti nakumpiska a kayo iti CENRO, Bantay para iti umisu a disposision.#


text:
“Agtutubo, saanyo a mabalin a butbutngen ti turay. Nasaysayaat laengen a sumukokayo,” kinuna ni Mayor Fernando de la Cuesta.
“Agulimekka!” imbugtak ni Abel sana indungso ti paltog ken ni Mayor de la Cuesta. Nagulimek ti mayor.
Kinita ni Abel ni Elias a nakamulengleng iti auditibo.
“No dida patgan ti kalikagumta, ania ti aramidenta?” inamadna iti nababa a boses.
“Madaraan ti runway ti eropuerto!” imbanang-es ni Elias.
Kellaat a nagwengweng ti transmitter. Pinidut ni Elias. Ni Baluigas ti umaw-awag.
“Addaak ditoy ospital,” kinunana. “Bad news…”
“Ania a dakes a damag?” inamad ni Elias.
“Napaltogan dagiti dua pay a nabatbati a saksiyo iti pannakapapatay daydi amam!”
“Kasano a napasamak dayta? Awan ti makaammo iti nagpaknianda no di la dakami.”
“Mabalin a nalimed a sinurotdak kalpasan a naipatangatang a pinilidak a mangtunton kadagiti saksi.”
Kas panangisalaysay ni Baluigas, dimmagas laeng iti opisinada manipud iti eropuerto ket impakadana iti editorna nga adda lead a surotenna mainaig iti pannakapapatay daydi Juan de la Cruz, Jr. nga ama ni Abel.
Nagsakay ni Baluigas iti kotsena a nagturong iti sitio Namalangan. Aganay 7 a kilometro ti kaadayo ti nasao a sitio manipud iti highway.
Nasarakanna ti kalapaw a nagpaknian dagiti dua a saksi. Inallukoyna ida a lumtuad a mangpatalged iti alegasion da Abel a ni Mayor Fernando de la Cuesta ti nagbilin iti pannakaipakni ti ama ni Abel. Dati a pasurot ti mayor dagiti dua ket segun kadakuada, addada a presente idi imbilin ti mayor ti pannakapapatay ni Juan de la Cruz, Jr.
“Kellaat ti napasamak,” kinuna ni Baluigas. “Iti pagkurbaan a rummuar iti asideg ti national highway, maysa a motorsiklo a nagluganan ti dua a nakahelmet a lallaki ti immabay iti kotsek ket pinaltoganda iti namin-innem dagiti saksi a nakatugaw iti likud. Napukawko ti kontrolko iti manibela ket naitapuak ti lugan iti kataltalonan. Naimbag ta bassit laeng ti garadgadko.”
Segun ken ni Baluigas, saanen a naidanon ti biag dagiti saksi gapu iti sugatda iti ulo ken barukong.
“Dimo nailasin dagiti kriminal, Mr. Baluigas?”
“Sori, pettat unay ti napasamak. Ngem hired killers dagiti pimmaltog kadagiti saksi. Trademark dagiti hired killers ti panagkalubbonda iti motorsiklo ken panagaramatda iti helmet tapno mailingedda ti kinasiasinoda.”
Namulenglengan ni Abel ti transmitter. Kasla nagrisud ti lubong iti abagana. Kellaat a nariknana ti nagdakkelan a bantot iti barukongna.
Iti pannakaipakni dagiti saksi iti pannakapapatay ti amana, nagpukaw a naminpinsan ti namnamana a maited pay ti hustisia kadakuada.
“Sori, kayatko ti makatulong ngem kastoy metten ti napasamak,” kinuna ni Baluigas. “No adda pay sabali a kiddawenyo, ibagayo latta no la ketdi kabaelak.”
“Kayatmi a kapatang ni Police Chief Supt. Angelo Marquez. Kayatmi a paimbestigana ti anak ni de la Cuesta. Kayatmi nga independiente ti inbestigasion iti pannakapapatay dagiti dua a saksi,” kinuna ni Elias.
“Mr. Malvar, nagkutin ti provincial command a mangiwayat iti inbestigasion agsipud ta maysa a kameng ti media ti nairaman iti panagtambang,” kinuna ni Baluigas. Kinapudnona, addan immay nanginterbio kaniak a lokal a telebision network. Naangotan metten ti national media ti napasamak ket addadan iti dalanda a mangkober iti pammapatay ken ti pananghaydiakyo iti maysa nga eroplano. Nagbalinkayon a national celebrity!”
“Saanmi a kinayat a mapasamak daytoy. Biktimakami iti kinaranggas ti maysa a rinuker ken gamrud nga agtuturay a mangar-aramat iti turayna tapno maital-ona ti bukodna nga interes.”
“Ti la pagladingitak ta iti pannakaipakni dagiti saksiyo, saanyon a magun-od ti hustisia iti pannakapapatay ti ama ni Abel ken ti pannakarames ti inana,” nakuna ni Baluigas.
Kasla napasaktan a tigre ni Elias a nagbanang-es a timmakder sana kuinelio ni Mayor Fernando de la Cuesta.
“Sinal-itka, sika la ketdi ti nagbilin iti pannakapapatay dagiti saksimi!” kinunana.
“Agmauyongkan, agtutubo,” kinuna ni de la Cuesta. “Kasano nga imbilinko dayta ket hostagekami ditoy eroplano?”
“Diay la ketdi anakmo ti nagbilin kadagiti pasurotmo a mangpapatay kadagiti saksi,” kinuna ni Abel.
Agtimek koma ti mayor ngem kellaat, nangmesmes ni Elias ket iti apagdarikmat, nagdisso ti maysa a disnog iti sungo ti mayor. Naiparusisi ti mayor. Nagaruyot ti dara iti agongna.
(Adda tuloyna)


text:
SAN FERNANDO CITY – Insayangkat ti Department of Foreign Affairs Regional Consular Office I ken babaen ti pannakikammayet ti Police Region Office I ditoy ti mobile passport services para kadagiti police personnel ken dagiti pamiliada itay Marso 28 iti Concord building ditoy.
Kinuna ni Police Chief Supt. Ramon V. Gatan, PRO1 regional director, a naisayangkat ti mobile passport services tapno matulongan dagiti police personnel ken dagiti pamilia a makaala iti pasaporteda a nadardaras ken basbassit ti magastosda.
Agdagup a 65 dagiti polis ken pamiliada ti nagaplikar iti pasaporte.
Kinuna ni Gatan a babaen daytoy a programa a Mobile Passport Services, maikkanda iti quota a 500 nga aplikasion para iti pasaporte tunggal quarter.#


text:
Solstisio ti kalgaw
Ti solstisio ti kalgaw ket mapasamak no ti pakbo ti semi-aksis ti planeta, iti akin-amianan wenno ti akin-abagatan a hemisperio, ket kaaduan a nailikig iti sango ti bituen (init) a paglikmutanna. Ti kakaruan a pakbo ti aksis ti Daga iti sango ti init ket 23° 26'. Daytoy ket mamindua a mapasamak iti tinawen, a kadagita apanawen ti init ket maabutanna ti kangatuan a puestona iti langait a kas makita manipud ti amianan wenno ti abagatan nga ungto.
Ti solstisio ti kalgaw ket mapasamak iti las-ud ti kalgaw ti hemisperio. Daytoy ti akin-amianan a solstisio iti akin-amianan a hemisperio ken ti akin-abagatan a solstisio iti akin-abagatan a hemisperio. Depende iti panagsinnukat iti kalendario, ti solstisio ti kalgaw ket mapasamak iti panawen a nagbaetan ti Hunio 20 ken Hunio 22 iti akin-amianan a hemisperio[1][2] ken ti nagbaetan ti Disiembre 20 ken Disiembre 23 iti tinawen iti akin-abagatan a hemisperio.[3]
No adda iti heograpiko nga ungto, ti init ket makaabot iti kangatuanna, ti darikmat ti solstisio, mabalin laeng a tengnga ti aldaw iti igid ti longitud a pakabirukan ti darikmat iti direksion ti init manipud ti ungto. Para kadagiti sabali a longitud, daytoy ket saan a tengnga ti aldaw. Limmabasen ti tengnga ti aldaw wenno umay pay laeng. Isu a ti panunot iti solstisio nga aldaw ket naserbi. Ti termino ket lokal a naus-usar a kas ti Tengnga ti kalgaw tapno mangibaga ti aldaw a mapasamak ti solstisio. Ti aldaw ti solstisio ti kalgaw ket addaan iti kapautan a paset ti panawen ti lawag ti init – malaksid kadagiti rehion ti polar, a ti lawag ti init ket agnanayon, manipud ti bassit nga aldaw aginggana iti innem a bulan iti lawlaw ti solstisio ti kalgaw.
Iti sangalubongan, ti panagiyulog iti pasamak ket agdumaduma kadagiti kultura, ngem ti kaaduan ket bigbigenda ti pasamak iti dadduma a waya a kas dagiti piesta, dagiti pagraraksakan, ken dagiti rito iti dayta apanawen nga addaan kadagiti tema iti relihion ken pertilidad.[4]
Ti solstisio iket naala manipud kadagiti balikas ti Latin tisol (init) ken sistere (agtalna nga agtakder).
Dagiti nagibasaran[urnosen | urnosen ti taudan]
- ^ "The June Solstice". Time and Date AS. Naala idi 2012-01-30.
- ^ "Solstice (astronomy)". Britannica Online Encyclopedia. Naala idi 2011-06-20.
- ^ "December Solstice". Time and Date AS. Naala idi 2012-01-30.
- ^ "Summer solstice celebrations of Christianity, Judaism, Neopaganism, etc". Religioustolerance.org. Naala idi 2011-06-20.


text:
Maika-60 a paralelo amianan
Ti maika-60 a paralelo amianan ket ti sirkulo ti latitud a 60 gradgrado iti amianan ti ekuador a plano ti Daga. Daytoy ket ballasiwenna ti Europa, Asia, ti Taaw Pasipiko, Amianan nga Amerika ken ti Taaw Atlantiko.
Urayno daytoy ket mabirukan iti mamindua nga ad-adayo manipud iti Ekuador ngem manipud iti Amianan nga Ungto, ti maika-60 a paralelo ket kagudua iti kaatiddog no maigiddiat iti linia ti Ekuador. Ditoy ti ayan nga agtengnga nga agbatukot ti Daga iti ad-adu ngem idiay Ekuador.
Iti daytoy a latitud ti init makitkita para kadagiti 18 nga oras, 52 a minminuto iti las-ud ti solstisio ti kalgaw ken 5 nga or-oras, 52 a minminuto iti las-ud ti solstisio ti panaglalam-ek.[1]
Dagiti linaon
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 60° a paralelo amianan ket lumabas iti:
Kanada[urnosen | urnosen ti taudan]
Idiay Kanada, ti maika-60 a paralelo ket mangbukel ti nangruna a daga a pagbeddengan a pagbaetan ti[ [Akin-amianan a Kanada|akin-amianan a terteritorio]] ti Yukon, Amianan a laud a Terteritorio, ken Nunavut iti amianan, ken dagiti akinlaud a probinsia ti British Columbia, Alberta, Saskatchewan, ken Manitoba iti abagatan.
Iti pakaitunosan, ti "amianan iti 60" ket maysa a panangibaga a masansan a maus-usar para kadagiti teritorio, urayno dagiti paset ti Nunavut (dagiti isla idiay Luek Hudson ken Luek James) ket mabirukan dagitoy iti abagatan ti maika-60 a paralelo, ken dagiti paset ti Quebec ken Newfoundland ken Labrador ket mabirukan dagitoy iti amianan, iti daya ti Luek Hudson. Ti pabuya ti telebision idi tawtawen ti 1990 iti CBC a maipanggep iti biag idiay Amianan a laud a Terteritorio ket tinawagan idi ti North of 60.
Dagiti laeng uppat a suli ket mabirukan dagitoy idiay interseksin ti maika-60 a paralelo ken ti maika-102 a meridiano laud, iti pagbaetan ti NAmianan a laud a Terteritorio Nunavut, Saskatchewan, ken Manitoba. Nupay kasta, daytoy ket saan a pudno uppat a punto gapu ta ti pannakarukod ti pagbeddengan ti Saskatchewan/Manitoba idi tawtawent ti 1880 ket nangikabil daytoy iti agarup a 400 metro (440 yd) iti laud ti maika-102 a meridiano, a mangipalawag ti paset ti pagbeddengan ti Amianan a laud a Terteritorio/Nunavut.
Greenland[urnosen | urnosen ti taudan]
Idi baetan ti 1776 ken 1950, ti maika-60 a paralelo ket nagporma idi ti akin-abagatan a patingga ti eksklusibo a monopolia ti panagtagilako ti Royal Greenland Trade Department idiay asideg ti kolonia ti Dinamarka-Norwega ken kalpasanna dagiti kolonia ti Dinamarka iti Greenland (1776–1782) ken Abagatan a Greenland (1782–1950).[3]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ http://aa.usno.navy.mil/data/docs/Dur_OneYear.php
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 6 Pebrero 2010.
- ^ Marquardt, Ole. "Change and Continuity in Denmark's Greenland Policy" iti The Oldenburg Monarchy: An Underestimated Empire?. Verlag Ludwig (Kiel), 2006.


text:
BANTAY, Ilocos Sur – Kinuna ni National Food Authority Engineer Fortunato Bulao a nakasagana ti opisinana a makipartisipar no rumasuk latta ti presio ti asukar ditoy probinsia.
Nupay kasta, kinuna ti opisial nga awan pay ti naawatna nga instruksion a makipartisipar ti NFA babaen dagiti retail outletsna tapno malapdan ti panagrasuk ti presio ti asukar iti probinsia.
“Once nga adda instruction kadatayo a makipartisipartayo ket no makita latta a rumasok ti presio ti asukar, mangipatulodda iti ad-adu nga asukar kadagiti probinsia tapno dagitoy ti mangsuporta iti panagkirang daytoy,” nakuna ni Bulao
Kinuna ni Bulao a saan unay a nangato ti demand ti asukar iti probinsia ket namonitorda a manipud iti P48 agingga iti P52 ti presio ti asukar ditoy probinsia, saan a kas iti Metro Manila nga umabot payen iti P56 agingga iti P60 per kilo.#


text:
Biag ni Ilokano
ITI panagpatakder iti balay, adu dagiti pammati ni Ilokano a maipappapilit pay laeng a maipatpatungpal iti agdama uray kadagiti nakagaw-at iti nangato nga adal.
Ar-aramaten pay laeng dagiti adu nga arkitekto ken inheniero dagitoy a pammati a kas tarabay iti panagaramid ken panangipatungpalda kadagiti plano dagiti patakder.
Kinapudnona, maipakpakat pay dagitoy a pammati kadagiti patakder ti turay.
No la ketdi adda pannakabalinna, maipasango latta ti maipatakder a balay iti sumingising nga init. No saan a mabalin, daddadakkel wenno ad-adu dagiti tawa a maaramid a sumango iti init.
No kastoy, maipasabat ti makaparegta a sinamar ti init iti agsapa. No dadakkel ken adu pay dagiti tawa a sumango iti daya, nalaklaka a sumrek iti balay ti pul-oy nga aggapu iti abagatan a daya.
No ad-adu ti tawa ti maysa a balay, ad-adu met ti pagserkan dagiti parabur.
No saan met a mabalin a maipasango ti balay iti daya, maipasango ti maysa a suli iti daya tapno dua a bakrang ti balay ti maisarang iti init.
Tultuladen metten dagiti Ilokano iti Tanap ti Cagayan ti araramiden dagiti nadanonda nga agnaed iti lugar a mangyuna a mangbangon iti akin-amianan a daya nga adigi ti baay.
Ngem sakbay nga aramidenda daytoy, naisagana aminen nga abut a pakaipatakderan dagiti adigi ken nasibuganda payen iti basi wenno arak.
Masapul met nga iti daya ti nakaipasanguan ti agdan tapno sumabat iti kaririing a bumalay ti sumingising nga init. No iti laud ti pagulian iti maaramid nga agdan, malikudan ti sumangbay a gasat.
Saan pay a maipaurnos dagiti datar ti balay no umuli iti agdan tapno saan nga agtartarus a sumrek ken rummuar ti gasat.
Siguraduen pay dagiti agpatakder iti balay a saan nga agbatog ti dua a ridaw. Mainanaig daytoy iti nalaka a panagtartarus ti lungon a mairuar ken maiserrek kadagitoy a ridaw.
Kasta met a saan a mapagbatog ti ruangan ti alad iti kangrunaaan a ridaw ti balay a mapatakder.
Saan pay a maipalubos a maibatog ti ridaw ti balay iti kaarruba tapno maliklikan ti panagririkiar. Malaksid iti daytoy, mabalin pay nga aginnagaw ti gasat ken malas dagiti agkaarruba nga agbatog a ridawda.
Manmano a balay dagiti Ilokano iti addaan iti basement wenno naipababa (sunken). Maipapati a pagtalinaedan dagiti dakes nga espiritu wenno dagiti laeng natay ti rumbeng nga agtalinaed iti nababa a disso.
Maliklikan pay dagiti nalabes a dekorasion ti bobeda iti salas ken panganan a kas dagiti molding ken artipisal a dekorasion. Maidildilig ngamin daytoy iti langa ti lungon a maipapaayan iti adu a bisti.
Saan pay a nalabes ti kinalawag ti lamisaan a panganan ta maipapan a maysa a sagrado nga aramid ti pannangan.
Maidildilig pay ketdi dagiti agdama a flat nga atep iti lungon wenno panteon isu a manmano nga Ilokano ti mangayat iti daytoy.
No met maiplastar ti katre iti siled a pagturogan, nasken a saan a sumango iti ridaw ti kusayan ken uluanan ti katre. Saan pay a maiplastar ti uluanan ti katre iti batog ti tawa.
Maiparit pay a maikabil ti katre iti batog ti kangrunaan a batangan wenno biga (beam) ti balay.
No met adda maikadua a kadsaaran ti balay, saan a maipalubos a maibatog ti pagturogan a katre iti akimbaba a kadsaaran iti tubo a pagayusan ti maaramat a danum. Narugit ngamin daytoy a mangipaay iti malas iti maturog iti batog daytoy.
Saan pay a nasayaat nga aramiden a pagnaan (passageway) ti sirok ti agdan.
Maiparit met ti panagidulin iti bagas, ken dadduma pay a napapateg iti sirok ti agdan tapno saan nga agtartarus nga umulog ti nagun-od a parabur.—O


text:
VIGAN CITY – Natakawan ti guardia ti maysa a pasdek negosio ditoy siudad idi malem ti Marso 15.
Nagpulong iti polis ni Michael Valencia Manzano, 34, naasawaan, guardia ti Standard Lumber and Hardware a masarakan iti Barangay 1 ditoy siudad, a natakaw ti selpon ken kuartana idi agarup alas dies ti rabii ti Marso 15.
Segun iti guardia, binaon ti bossna a napan gimmatang iti beer in can iti nadakamat nga oras ngem idi agsubli, awanen ti bagna a nakaikabilan ti selponna, charger, headphone ken ti petakana a naglaon iti kuarta a mapapati a sinikuat ti di pay nabigbig a mannanakaw bayat ti kaawanna iti puestona.
Nupay kasta, kinuna ti akinkukua a rebisarenda ti CCTV a naikabit iti nasao a pasdek-negosio ket manamnama a maammuan ti nangtakaw iti bag ti guardia.#


text:
VIGAN CITY – Dua nga ili ti masipsiputan nga areas of immediate concern iti masungad nga eleksion gapu kadagiti insidente nga adda pakainaiganna iti politika a napasamak kadagitoy nga ili iti napalabas.
Imbunannag daytoy ni PNP Assistant Provincial Director Supt. Crispin Agno bayat ti Talakayan sa Isyong Pulisya a naangay iti conference room ti Vigan City police station a dinar-ayan dagiti hepe ti polisia iti umuna a distrito ken sumagmamano a kameng ti media.
Kinuna ni Agno a masipsiputan ti Cabugao ken Cervantes a hot spot iti masungad nga eleksion agsipud ta adda dagiti napasamak nga insidente iti eleksion idi 2004 a nainaig iti politika.
Kanaig daytoy, impakaammo ni Agno a nakakumpiska ti kapolisan iti 15 a nadumaduma ti kitana nga armas kas paset ti kampania ti PNP a panangpukaw kadagiti agraira nga illegal nga armas iti probinsia.
Segun iti assistant provincial director, napilaanen iti kaso a panaglabsing iti pammilin ti Commission on Elections nga election gun ban dagiti natiliwan iti paltog.
Naammuan pay bayat ti kumperensia a ngimmato iti apagapaman laeng ti napasamak a krimen iti probinsia manipud Enero agingga iti Marso iti daytoy a tawen no maikumpara iti isu met laeng a tiempo itay napan a tawen.
Adda 97 a nairekord a krimen a napasamak iti umuna a tallo a bulan ita a tawen idinto a 94 itay napalabas a tawen manipud Enero agingga iti Marso.
Kinuna ni Agno a nangipasdeken ti PPO iti provincial election monitoring center a mangsiput kadagiti aktibidad iti politika iti probinsia tapno malapdan dagiti insidente a mangriribuk iti eleksion.
Sakbayna, naisayangkat itay Abril 1iti sibubukel a probinsia ti panagpipinnirma dagiti kandidato iti peace covenant para iti nadalus, naurnos ken natalna nga eleksion.
Nagkikinnamayyetan ti Commission on Elections, PNP ken ti Simbaan daytoy a gannuat.


text:
VIGAN CITY – Immawat iti P6,000
tunggal maysa dagiti sangapulo a pilot school ti Tri-sectoral
Responsibilities Engendering Ecological Sustainability (TREES)
Project manipud iti provincial government iti simple a seremonia a
naangay iti kapitolio idi Enero7.
Inyawat ni Gov. Deogracias Victor
“DV’ Savellano ken ni Dr. Marino Baytec, Ilocos, Sur Schools
Division Superintendent, ti tseke nga aggatad iti P60,000 iti imatang
dagiti pannakabagi ti Refaro Elementary School, Caoayan Central
School, San Ildefonso Central School, San Vicente Central School, Sta
Catalina Central School, Banayoyo Central School, Burgos Central
School, Galimuyod Central School, Nagbukel Central School, ken San
Esteban Central School kas insentibo iti panangsuportada iti nasao a
proyekto
Segun ken ni Environment and
Natural Resources Officer Mario Ruelos, nairugi ti nasao nga proyekto
iti Hulio idi napan a tawen kalpasan a napirmaan ti maysa nga
memorandum of agreement iti nagbaetan ti gobierno probinsial ken
DepEd Ilocos Sur.
Linaon ti nadakamat a MOA a
mapasayaat dagiti school nurseries babaen ti panangguyugoy kadagiti
estudiante aglalo kadagiti adda iti maikalima ken maikanem a tukad ti
elementaria nga agpidut kadagiti bukel ti agbunga ken forest trees a
maiwarwara iti aglawlaw kasukat ti cash incentive nga ipaay ti
gobierno probinsial.
Babaen pay itoy a wagas,
maitandudo ti addang a mangkissay iti basura ken makatulong pay ti
pannakapapintas ti aglawlaw idinto a maipamatmat kadagiti ubbing nga
adda kuarta iti panagitukit iti bukel.
Kinuna
ni Ruelos nga alaen ti ENRO dagiti mapataud a seedlings ket dagitoy
ti maited kadagiti grupo a mangisayangkat iti tree planting ken
dadduma pay a reforestation projects ti probinsia.#


text:
VIGAN CITY – Maymaysa laeng ti taga-Ilocos Sur kadagiti basketbolista a
mangbukbukel iti Ilocos Sur Bravehearts, basketball team ti gobierno
probinsial.
Ngem inkalintegan ni San Ildefonso Vice Mayor Tito Purisima, manager ti basketball team, a nagalada kadagiti players manipud kadagiti sabsabali a lugar tapno malitupan ti bilang dagiti players a mangbukel iti team gapu ta saan a disiplinado ken saan a nasayaat ti playing attitude dagiti basketbolista ditoy probinsia.
Nabuangay ti nasao a basketball team a mangibagi iti probinsia kadagiti paay-ayam ti Liga ng Pilipinas, gunglo a mangitandudo iti basketbol iti ruar ti Metro Manila.
Ngem iti roster ti nasao a team, ni laeng Christian Cabatu ti maibilang a taga-Ilocos Sur ta tubo ti Cabugao, Ilocos Sur ti amana ket naggapu aminen dagiti sabali pay a players iti ruar ti probinsia, kas iti Tarlac, Valenzuela, Quezon City, Bulacan, Manila, Laguna, Abra, Cavite, Pampanga, ken Misamis Occidental.
Kinuna ni Purisima a nupay kayat ti coaching staff a taga-Ilocos Sur ti mangbukel iti team “agkurangda iti disiplina, ken madi ti attitudeda”.
“Diak koma kayat nga ibaga daytoy ngem kanayon met laengen a masaludsod no apay a saan a taga-Ilocos Sur dagiti mangbukel iti Ilocos Sur Bravehearts,” kinuna ni Purisima.
Kinuna pay ti bise mayor a saan pay a nadanon dagiti players ti Ilocos Sur ti “professional level” gapu iti nakurang a disiplina ken attitudeda.”
Ngem sakbay ti dialogo iti nagbaetan ni Gov. Deogracias Victor Savellano ken dagiti bokal, linagidaw ni Bise Gobernador Jeremias Singson ti kaadda ti basketball team ti probinsia nga agay-ayam iti Liga ng Pilipinas gapu iti kadakkel a magasgasto iti pannakamentenar ti nasao a team.
“Mano ti gasgastuen dayta basketball team a mapan makiliga iti all over the country, million ti gasgastuennda,” kinuna ni Singson idinto nga inyunay-unayna nga “iti 15 players, maymaysa met wenno dudua ti taga-Ilocos Sur”.
Kinuna ti bise gobernador a million ti magasgasto dagiti basketball players agraman rah-rah boys kas iti panagluganda iti eroplano a mapan makiliga, board and lodging, hotel accommodation, kanen, sueldoda ken dadduma pay.
Segun ken ni Singson, kinuna pay ni Bokal Bunoan a “diak makita ti pagsayaatanna daytoy a programa”.
Innayon ti bise gobernador a nakuna pay ni Bunoan nga iti panagkitana, “saan a para sports program” ti nabukel a basketball team no di “para turismo” ngem saan met a “proper way” a programa ti turismo.#


text:
Lombardia
Ti Lombardia (Italiano: Lombardia Panangibalikas nga Italiano: [lombarˈdiːa], Lumaud a Lombardo: Lumbardìa, Dumaya a Lombardo: Lombardia) ket maysa kadagiti 20 a rehion ti Italia. Ti kapitoliona ket ti Milan. Maysa a pagkanem ti populasion ti Italia ket agtaeng idiay Lombardia ken agarup a maysa a paglima ti GDP ti Itali aket maipataud ti dayta a rehion, a mangaramid daytoy ti kaaduan ti populasion ken maysa kadagiti kabaknangan a rehion iti pagilian ken maysa kadagiti kabaknagan iti sibubukel nga Europa.[3] Dagiti nangruna a papanan dagiti turista ti daytoy a rehion ket mairaman ti naipakasaritaan a, kultural ken artistiko a siudsiudad Milan (a daytoy ti maikadua a kaaduan a pappapanan dagiti turista idiay Italia),[4] Brescia, Mantua, Pavia, Como, Cremona, Bergamo, Sondrio, Lecco, Lodi, Varese, Monza, ken dagiti danaw ti Garda, Como, Maggiore, ken Iseo.
Ti opisial a pagsasao, a kas ti amianan nga Italia, ket Italiano. Dagiti tawidan a lokal a pagsasao ket dagiti nadumaduma a dialekto ti Lombardo (Lumaud a Lombardo ken Dumaya a Lombardo), ken dagiti pat dialekto ti Emiliano, a naisasao kadagiti paset dagiti probinsia ti Mantua, Pavia, ken ti Cremona. Segun ti Istat, ganganai a 27% kadagiti Lombardo ket agsasao ti dua a pagsasao ti Lombardo ken Italiano; 9.1% ken dagiti Lombardo nga agsasao ti maysa 57.6% ket agsasaoda laeng ti Italiano.[5]
Dagiti nagibasaran[urnosen | urnosen ti taudan]
- ^ "Eurostat – Dagiti Tabala, Dagiti Grapiko ken Mapmapa nga Interface (TGM) tabla". Epp.eurostat.ec.europa.eu. 12 Agosto 2011. Naala idi 16 Septiembre 2011.
- ^ EUROPA – Press Releases – Regional GDP per inhabitant in 2008 GDP per inhabitant ranged from 28% of the EU27 average in Severozapaden in Bulgaria to 343% in Inner London
- ^ "EUROPA – Press Releases – Rehional a GDP ti tunggal maysa nga agtataeng ti EU27, ti GDP ti tunggal maysa nga agtataeng idi 2006 a sumakup manipud ti 25% iti EU27 katimbengan ti Nord-Est idiay Romania aginggana ti 336% idiay Akin-uneg a Londres". Europa (web portal). 19 Pebrero 2009. Naala idi 10 Mayo 2010.
- ^ "Euromonitor Internationals Top City Destinations Ranking > Euromonitor archive". Euromonitor.com. 12 Disiembre 2008. Naala idi 10 Mayo 2010.
- ^ La lingua italiana, i dialetti e le lingue stranieri
Dagiti akinruar a silpo[urnosen | urnosen ti taudan]
Midia a mainaig iti Lombardia iti Wikimedia Commons